
	Ovaj dokument sadrži odobrene informacije o lijeku za Caelyx pegylated liposomal, s istaknutim izmjenama u odnosu na prethodni postupak koji je utjecao na informacije o lijeku
(EMA/VR/0000319530).
Više informacija dostupno je na internetskoj stranici Europske agencije za lijekove:
https://www.ema.europa.eu/en/medicines/human/EPAR/Caelyx pegylated liposomal






















PRILOG I.

SAŽETAK OPISA SVOJSTAVA LIJEKA


1.	NAZIV LIJEKA

Caelyx pegylated liposomal 2 mg/ml koncentrat za otopinu za infuziju


2.	KVALITATIVNI I KVANTITATIVNI SASTAV

Jedan ml lijeka Caelyx pegylated liposomal sadrži 2 mg doksorubicinklorida u obliku pegiliranih liposoma.

Caelyx pegylated liposomal je doksorubicinklorid inkapsuliran u liposomima na čiju je površinu vezan metoksipolietilenglikol (MPEG). Taj se postupak naziva pegilacija i štiti liposome od mononuklearnog fagocitnog sustava, što produljuje vrijeme njihove cirkulacije u krvi.

Pomoćne tvari s poznatim učinkom
Sadrži potpuno hidrogenirani sojin fosfatidilkolin (iz zrna soje) – vidjeti dio 4.3.

Za cjeloviti popis pomoćnih tvari vidjeti dio 6.1.


3.	FARMACEUTSKI OBLIK

Koncentrat za otopinu za infuziju (sterilni koncentrat).

Disperzija je sterilna, prozirna i crvena.


4.	KLINIČKI PODACI

4.1	Terapijske indikacije

Caelyx pegylated liposomal je indiciran:
-	Kao monoterapija u bolesnica s metastatskim karcinomom dojke kod kojih postoji povećani rizik od srčanih poremećaja.
-	Za liječenje uznapredovalog karcinoma jajnika u žena u kojih liječenje prvom linijom kemoterapije na bazi platine nije bilo uspješno.
-	U kombinaciji s bortezomibom za liječenje progresivnog multiplog mijeloma u bolesnika koji su prethodno primili najmanje jednu liniju liječenja i koji su prošli presađivanje koštane srži ili za isto nisu  bili pogodni.
-	Za liječenje Kaposijevog sarkoma povezanog s AIDS-om u bolesnika s niskim brojem CD4 stanica (< 200 CD4 limfocita/mm3) i proširenom mukokutanom ili visceralnom  bolešću.
Caelyx pegylated liposomal se može koristiti kao prva linija sistemske kemoterapije ili kao druga linija kemoterapije u bolesnika s Kaposijevim sarkomom povezanim s AIDS-om u kojih je bolest napredovala unatoč prethodnoj kombiniranoj sistemskoj kemoterapiji koja je uključivala najmanje dva od ovih lijekova: vinka alkaloid, bleomicin i standardni doksorubicin (ili drugi antraciklin), ili koji nisu podnosili tu terapiju.

4.2	Doziranje i način primjene

Caelyx pegylated liposomal se smije primjenjivati samo pod nadzorom specijaliste onkologa s iskustvom u primjeni citotoksičnih lijekova.

Caelyx pegylated liposomal ima jedinstvena farmakokinetička svojstva i ne smije se zamjenjivati s drugim oblicima doksorubicinklorida.

Doziranje
Karcinom dojke/karcinom jajnika
Caelyx pegylated liposomal se primjenjuje intravenski u dozi od 50 mg/m2 jedanput svaka 4 tjedna, do progresije bolesti odnosno dok bolesnica podnosi liječenje.

Multipli mijelom
Caelyx pegylated liposomal se primjenjuje u dozi od 30 mg/m² u obliku jednosatne infuzije koja se daje 4. dana trotjednog protokola s bortezomibom, neposredno nakon infuzije bortezomiba. Protokol s bortezomibom sastoji se od primjene 1,3 mg/m² bortezomiba 1., 4., 8. i 11. dan svaka 3 tjedna. Ovu dozu treba ponavljati sve dok bolesnici pokazuju zadovoljavajući terapijski odgovor i podnose liječenje. Primjena tih dvaju lijekova  može se 4. dan odgoditi do 48 sati, ako je to medicinski opravdano. Doze bortezomiba primjenjuju se u razmaku od najmanje 72 sata.

Kaposijev sarkom povezan s AIDS-om
Caelyx pegylated liposomal se primjenjuje intravenski u dozi od 20 mg/m2 svaka dva do tri tjedna. Izbjegavajte intervale kraće od 10 dana, jer se u tom slučaju ne može isključiti nakupljanje lijeka i povećana toksičnost. Preporučuje se liječiti bolesnike dva do tri mjeseca kako bi se postigao terapijski odgovor. Liječenje nastavite kako je potrebno za održavanje  terapijskog odgovora.

Za sve bolesnike
Ako bolesnik pokazuje rane simptome ili znakove reakcije na infuziju (vidjeti dijelove 4.4 i 4.8), odmah prekinite infuziju i primijenite odgovarajuću premedikaciju (antihistaminik i/ili kratkodjelujući kortikosteroid) te nastavite s infuzijom, ali smanjite brzinu protoka.

Smjernice za prilagodbu doze lijeka Caelyx pegylated liposomal
Zbog liječenja nuspojava kao što su palmarno-plantarna eritrodizestezija (PPE), stomatitis ili hematološka toksičnost, dozu je moguće smanjiti ili odgoditi primjenu lijeka. Smjernice za prilagodbu doze lijeka Caelyx pegylated liposomal, zbog ovih nuspojava prikazane su u tablicama koje slijede. Stupnjevanje toksičnosti u tim tablicama temelji se na Općim kriterijima toksičnosti Nacionalnog instituta za rak (engl. National Cancer Institute Common Toxicity Criteria, NCI-CTC).

U tablicama za PPE (tablica 1) i stomatitis (tablica 2) opisan je način prilagodbe doze primjenjen u kliničkim ispitivanjima liječenja karcinoma dojke ili jajnika (prilagodba preporučenog četverotjednog ciklusa liječenja): ako se takve toksičnosti pojave u bolesnika s Kaposijevim sarkomom povezanim s AIDS-om, preporučeni ciklus liječenja od 2 do 3 tjedna može se prilagoditi na sličan način.
[bookmark: _Toc378145916]
Tablica za hematološku toksičnost (tablica 3) prikazuje način prilagodbe doze primjenjen u kliničkim ispitivanjima liječenja bolesnica s karcinomom dojke ili jajnika. Prilagodba doze u bolesnika s Kaposijevim sarkomom povezanim s AIDS-om prikazana je nakon tablice 4.

	Tablica 1.	Palmarno – plantarna eritrodizestezija

	
	Tjedan nakon prethodne doze lijeka Caelyx pegylated liposomal

	Procjena postojećeg stupnja toksičnosti
	4. tjedan
	5. tjedan
	6. tjedan

	1. stupanj
(blagi eritem, oticanje ili ljuštenje koje ne ometa svakodnevne aktivnosti)
	Ponoviti dozu osim ako je bolesnik prethodno imao 3. ili 4. stupanj kožne toksičnosti, u tom slučaju potrebno je pričekati još jedan tjedan
	Ponoviti dozu osim ako je bolesnik prethodno imao 3. ili 4. stupanj kožne toksičnosti, u tom slučaju potrebno je pričekati još jedan tjedan
	Smanjiti dozu za 25%; povratak na 4-tjedni interval

	2. stupanj
(eritem, ljuštenje ili oticanje koji ometaju, ali ne sprječavaju normalne fizičke aktivnosti; mjehurići ili ulceracije promjera manjeg od 2 cm)
	Pričekati još jedan tjedan

	Pričekati još jedan tjedan

	Smanjiti dozu za 25%; povratak na 4-tjedni interval

	3. stupanj
(nastanak mjehurića, ulceracija ili oticanje koji ometaju hodanje ili normalne svakodnevne aktivnosti; ne može nositi uobičajenu odjeću)
	Pričekati još jedan tjedan

	Pričekati još jedan tjedan
	Prekinuti primjenu

	4. stupanj
(difuzni ili lokalni proces koji uzrokuje infekcijske komplikacije, ili vezanost za krevet ili hospitalizacija)
	Pričekati još jedan tjedan
	Pričekati još jedan tjedan
	Prekinuti primjenu



	Tablica 2.	Stomatitis

	
	Tjedan nakon prethodne doze lijeka Caelyx pegylated liposomal

	Procjena postojećeg stupnja toksičnosti
	4. tjedan
	5. tjedan
	6. tjedan

	1. stupanj
(bezbolni ulkusi, eritem ili blaga osjetljivost)
	Ponoviti dozu osim ako je bolesnik prethodno imao stomatitis 3. ili 4. stupnja, u tom slučaju potrebno je pričekati još jedan tjedan
	Ponoviti dozu osim ako je bolesnik prethodno imao stomatitis 3. ili 4. stupnja, u tom slučaju potrebno je pričekati još jedan tjedan
	Smanjiti dozu za 25%; povratak na 4-tjedni interval ili prekinuti primjenu ovisno o procjeni liječnika

	2. stupanj
(bolni eritem, edemi ili ulkusi, ali bolesnik može jesti)
	Pričekati još jedan tjedan
	Pričekati još jedan tjedan
	Smanjiti dozu za 25%; povratak na 4-tjedni interval ili prekinuti primjenu ovisno o procjeni liječnika

	3. stupanj
(bolni eritem, edemi ili ulkusi, bolesnik ne može jesti)
	Pričekati još jedan tjedan
	Pričekati još jedan tjedan
	Prekinuti primjenu

	4. stupanj
(potrebna parenteralna ili enteralna potpora)

	Pričekati još jedan tjedan
	Pričekati još jedan tjedan
	Prekinuti primjenu



	Tablica 3.	Hematološka toksičnost (apsolutni broj neutrofila [ANC] ili broj trombocita) – Liječenje bolesnica s karcinomom dojke ili jajnika

	STUPANJ
	ANC
	TROMBOCITI
	PRILAGODBA

	1. stupanj
	1500 – 1900
	75 000 – 150 000
	Nastaviti liječenje bez smanjenja doze. 

	2. stupanj
	1000 – < 1500
	50 000 – < 75 000
	Pričekati dok ANC bude ³ 1500 i trombociti ³ 75 000; nastaviti primjenu bez smanjenja doze.

	3. stupanj
	500 – < 1000
	25 000 – < 50 000
	Pričekati dok ANC bude ³ 1500 i trombociti ³ 75 000; nastaviti primjenu bez smanjenja doze.

	4. stupanj
	< 500
	< 25 000
	Pričekati dok ANC bude ³ 1500 i trombociti ³ 75 000; smanjiti dozu za 25% ili nastaviti punom dozom uz potporu čimbenikom rasta.



U bolesnika s multiplim mijelomom koji se liječe lijekom Caelyx pegylated liposomal u kombinaciji s bortezomibom i koji razviju PPE ili stomatitis, dozu lijeka Caelyx pegylated liposomal potrebno je prilagoditi kako je opisano u gornjoj tablici 1, odnosno 2. Tablica 4 pokazuje druge prilagodbe doze primjenjene u kliničkom ispitivanju liječenja bolesnika s multiplim mijelomom koji su primali kombinaciju lijekova Caelyx pegylated liposomal i bortezomib. Za detaljnije informacije o doziranju i prilagodbi doze bortezomiba, vidjeti sažetak opisa svojstava lijeka za bortezomib.

	Tablica 4.	Prilagodbe doze kod kombiniranog liječenja lijekovima Caelyx pegylated liposomal i bortezomib – bolesnici s multiplim mijelomom

	Stanje bolesnika
	Caelyx pegylated liposomal
	bortezomib

	Vrućica ≥ 38 ○C i
ANC < 1000/mm3
	Nemojte primijeniti dozu u ovom ciklusu ako su navedene nuspojave uočene prije 4. dana ciklusa; ako se jave nakon 4. dana, smanjite sljedeću dozu za 25%.
	Smanjite sljedeću dozu za 25%.

	Bilo koji dan primjene lijeka nakon 1. dana svakog ciklusa:
Broj trombocita < 25 000/mm3
Hemoglobin < 8 g/dl
ANC < 500/mm3
	Nemojte primijeniti dozu u ovom ciklusu ako su navedene nuspojave uočene prije 4. dana ciklusa; ako se jave nakon 4. dana, smanjite sljedeću dozu za 25% u sljedećim ciklusima ako je doza bortezomiba smanjena zbog hematološke toksičnosti.*
	Nemojte primijeniti dozu; ako 2 ili više doza tijekom jednog ciklusa nisu primjenjene, smanjite dozu za 25% u sljedećim ciklusima.

	3. ili 4. stupanj nehematološke toksičnosti povezane s lijekom
	Nemojte primijeniti dozu prije oporavka do < 2. stupnja toksičnosti i smanjite sve sljedeće doze za 25%.
	Nemojte primijeniti dozu prije oporavka na < 2. stupnja toksičnosti i smanjite sve sljedeće doze za 25%.

	Neuropatska bol ili periferna neuropatija
	Nije potrebna prilagodba doze.
	Vidjeti sažetak opisa svojstava lijeka za bortezomib.

	* Za dodatne informacije o doziranju i prilagodbama doze bortezomiba, vidjeti sažetak opisa svojstava lijeka za bortezomib.



U bolesnika s Kaposijevim sarkomom povezanim s AIDS-om liječenih lijekom Caelyx pegylated liposomal možda će zbog hematološke toksičnosti biti potrebno smanjiti dozu ili prekinuti ili odgoditi terapiju. Privremeno prekinite liječenje lijekom Caelyx pegylated liposomal ako je ANC < 1000/mm3 i/ili je broj trombocita < 50 000/mm3. U sljedećim se ciklusima može istodobno primijeniti G-CSF (ili GM-CSF) kako bi se poboljšala krvna slika kad je ANC < 1000/mm3.

Bolesnici s oštećenjem funkcije jetre
Farmakokinetika lijeka Caelyx pegylated liposomal utvrđena na malom broju bolesnika s povišenom razinom ukupnog bilirubina ne razlikuje se od one u bolesnika s normalnom razinom ukupnog bilirubina. Međutim, bez dodatnog iskustva, a na temelju uočenog u programu kliničkih ispitivanja liječenja karcinoma dojke i jajnika, u bolesnika s oštećenjem funkcije jetre potrebno je smanjiti dozu lijeka Caelyx pegylated liposomal na sljedeći način: kod uvođenja lijeka, ako je bilirubin između 1,2 – 3,0 mg/dl prva se doza smanjuje za 25%. Ako je bilirubin > 3,0 mg/dl, prva se doza smanjuje za 50%. Ako bolesnik podnese prvu dozu bez povećanja razine serumskog bilirubina ili vrijednosti jetrenih enzima, doza se u 2. ciklusu može povećati na sljedeću višu razinu, tj. ako je prva doza bila smanjena za 25%, povećajte je na punu dozu u 2. ciklusu; ako je prva doza bila smanjena za 50%, povećajte je na 75% pune doze u 2. ciklusu. Dozu je moguće povećati do pune doze u sljedećim ciklusima ukoliko se lijek dobro podnosi. Caelyx pegylated liposomal se može primijeniti u bolesnika s metastazama u jetri i istovremeno povišenom razinom bilirubina i jetrenih enzima do 4 puta iznad gornje granice normale. Prije primjene lijeka Caelyx pegylated liposomal, provjerite funkciju jetre pomoću uobičajenih laboratorijskih pretraga, kao što su određivanje ALT/AST, alkalne fosfataze i bilirubina.

Bolesnici s oštećenjem funkcije bubrega
Budući da se doksorubicin metabolizira u jetri i izlučuje putem žuči, nije potrebno prilagođivati dozu. Podaci populacijske farmakokinetike (ispitane u rasponu klirensa kreatinina 30 - 156 ml/min) pokazuju da funkcija bubrega ne utječe na klirens lijeka Caelyx pegylated liposomal. Nema dostupnih farmakokinetičkih podataka za bolesnike s klirensom kreatinina manjim od 30 ml/min.

Bolesnici s Kaposijevim sarkomom povezanim s AIDS-om koji su splenektomirani
Budući da nema iskustva s primjenom lijeka Caelyx pegylated liposomal u bolesnika koji su imali splenektomiju, ne preporučuje se liječenje ovim lijekom.

Pedijatrijska populacija
Iskustvo u djece je ograničeno. Caelyx pegylated liposomal se ne preporučuje u bolesnika mlađih od 18 godina.

Starije osobe
Populacijska analiza pokazuje da dob u ispitivanom rasponu (21 – 75 godina) ne mijenja značajno farmakokinetiku lijeka Caelyx pegylated liposomal.

Način primjene
Caelyx pegylated liposomal se primjenjuje u obliku intravenske infuzije. Za daljnje upute za pripremu i posebne mjere za rukovanje lijekom (vidjeti dio 6.6).

Nemojte primjenjivati Caelyx pegylated liposomal u obliku bolus injekcije ili nerazrijeđene disperzije. Preporučuje se infuzijsku cijev za Caelyx pegylated liposomal spojiti preko postraničnog otvora infuzijske cijevi za intravensku primjenu 5%-tne (50 mg/ml) glukoze, kako bi se postiglo dodatno razrjeđenje i smanjio rizik za trombozu i ekstravazaciju. Infuzija se može primijeniti kroz perifernu venu. Nemojte primjenjivati putem infuzijske cijevi s ugrađenim filterom. Caelyx pegylated liposomal se ne smije davati intramuskularnim ili supkutanim putem (vidjeti dio 6.6).

Za doze < 90 mg: Caelyx pegylated liposomal razrijediti u 250 ml 5%-tne (50 mg/ml) otopine glukoze za infuziju.
Za doze ³ 90 mg: Caelyx pegylated liposomal razrijediti u 500 ml 5%-tne (50 mg/ml) otopine glukoze za infuziju.

Karcinom dojke/karcinom jajnika/multipli mijelom
Kako bi se smanjio rizik za reakciju na infuziju, početna se doza primjenjuje brzinom koja ne prelazi 1 mg/minuta. Ako nema reakcije na infuziju, sljedeće infuzije lijeka Caelyx pegylated liposomal mogu se primijeniti u trajanju od 60 minuta.

U bolesnika s reakcijom na infuziju, istu je potrebno prilagoditi na sljedeći način:
5% ukupne doze treba dati polaganom infuzijom tijekom prvih 15 minuta. Ukoliko nema reakcije na infuziju, brzina infuzije može se tijekom sljedećih 15 minuta udvostručiti. U slučaju dobrog podnošenja infuzije istu je moguće dovršiti tijekom sljedećih sat vremena, uz ukupno trajanje cijele infuzije od 90 minuta.

Kaposijev sarkom povezan s AIDS-om
Doza lijeka Caelyx pegylated liposomal razrjeđuje se u 250 ml 5%-tne (50 mg/ml) otopine glukoze za infuziju i primjenjuje intravenskom infuzijom tijekom 30 minuta.

4.3	Kontraindikacije

Preosjetljivost na djelatnu tvar, kikiriki ili soju ili neku od pomoćnih tvari navedenih u dijelu 6.1.

Caelyx pegylated liposomal se ne smije primjenjivati za liječenje Kaposijevog sarkoma povezanog s AIDS-om koji se može učinkovito liječiti lokalnom terapijom ili sistemskim alfa-interferonom.

4.4	Posebna upozorenja i mjere opreza pri uporabi

S obzirom na razlike u farmakokinetičkom profilu i rasporedu doziranja, Caelyx pegylated liposomal se ne smije naizmjenično primjenjivati s drugim oblicima doksorubicinklorida.

Kardiotoksičnost
Preporučuje se rutinsko ponavljanje EKG pregleda u svih bolesnika koji primaju Caelyx pegylated liposomal. Prolazne promjene u EKG nalazu, kao što su izravnavanje T-vala, depresija S-T segmenta i benigne aritmije, ne smatraju se obaveznim indikacijama za prekid liječenja lijekom Caelyx pegylated liposomal. Međutim, skraćenje QRS kompleksa smatra se indikativnijim za srčanu toksičnost. Nastupi li ova promjena, potrebno je razmotriti primjenu biopsije endomiokarda, pretrage koja će definitivno potvrditi radi li se o antraciklinskom oštećenju miokarda.

Postupci procjene i praćenja srčanih funkcija koji su specifičniji od EKG-a su ehokardiografsko mjerenje ejekcijske frakcije lijeve klijetke ili, po mogućnosti, višekanalna angiografija (MUGA). Ovi se postupci moraju rutinski primijeniti prije početka liječenja lijekom Caelyx pegylated liposomal i redovito ponavljati tijekom liječenja. Procjena funkcije lijeve klijetke smatra se obvezatnom prije svake primjene lijeka Caelyx pegylated liposomal koja premašuje doživotnu kumulativnu dozu antraciklina od 450 mg/m2.

Gore spomenute pretrage i postupci praćenja rada srca tijekom liječenja antraciklinima primjenjuju se sljedećim redoslijedom: EKG pregled, mjerenje ejekcijske frakcije lijeve klijetke, biopsija endomiokarda. Ako rezultat neke pretrage pokaže moguće oštećenje srca povezano s liječenjem lijekom Caelyx pegylated liposomal, potrebno je pažljivo procijeniti korist od nastavka liječenja u odnosu na rizik od oštećenja miokarda.

U bolesnika sa srčanom bolešću kojima je potrebno liječenje, primijenite Caelyx pegylated liposomal samo kada je korist od liječenja veća od rizika za bolesnika.

Budite oprezni kod bolesnika s oštećenom srčanom funkcijom koji primaju Caelyx pegylated liposomal.

U slučaju sumnje na kardiomiopatiju, npr. kad je ejekcijska frakcija lijeve klijetke znatno smanjena u odnosu na vrijednosti prije liječenja i/ili je niža od prognostički važne vrijednosti (npr. < 45%), moguće je razmotriti biopsiju endomiokarda, a korist od nastavka liječenja mora se pažljivo procijeniti u odnosu na rizik od razvoja ireverzibilnog srčanog oštećenja.

Kongestivno zatajenje srca zbog kardiomiopatije može nastupiti iznenada, bez prethodnih promjena u EKG-u, a može se pojaviti i nekoliko tjedana nakon prekida liječenja.

Potreban je oprez u bolesnika koji su primali druge antracikline. Ukupna doza doksorubicinklorida uključuje i svako prethodno (ili istovremeno) liječenje kardiotoksičnim spojevima, kao što su drugi antraciklini/antrakinoni ili npr., 5-fluorouracil. Kardiotoksičnost može nastati i pri kumulativnim dozama antraciklina manjim od 450 mg/m2 u bolesnika koji su prethodno prošli zračenje sredoprsja ili onih koji istovremeno primaju ciklofosfamid.

Kardiološki sigurnosni profil kod preporučenog rasporeda doziranja za karcinom dojke i karcinom jajnika (50 mg/m2) sličan je sigurnosnom profilu doze od 20 mg/m2 u bolesnika s Kaposijevim sarkomom povezanim s AIDS-om (vidjeti dio 4.8).

Mijelosupresija
Mnogi bolesnici koji se liječe lijekom Caelyx pegylated liposomal na početku liječenja imaju mijelosupresiju zbog čimbenika kao što su postojeća infekcija HIV-om ili brojni lijekovi koje uzimaju istovremeno ili su ih prije uzimali, ili tumori koji zahvaćaju koštanu srž. U pivotalnom kliničkom ispitivanju u bolesnica s karcinomom jajnika liječenih dozom od 50 mg/m2 mijelosupresija je općenito bila blaga do umjerena, reverzibilna i nije bila povezana s epizodama neutropenijske infekcije ili sepse. Štoviše, u kontroliranom kliničkom ispitivanju lijeka Caelyx pegylated liposomal u usporedbi s topotekanom, incidencija sepse povezane s liječenjem bila je znatno manja u bolesnica s karcinomom jajnika liječenih lijekom Caelyx pegylated liposomal nego u skupini liječenoj topotekanom. Slično niska incidencija mijelosupresije nađena je u bolesnica s metastatskim karcinomom dojke koje su primale Caelyx pegylated liposomal kao prvu liniju u kliničkom ispitivanju. Za razliku od iskustva u bolesnica s karcinomom dojke ili karcinomom jajnika, čini se da je mijelosupresija nuspojava koja ograničava dozu u bolesnika s Kaposijevim sarkomom povezanim s AIDS-om (vidjeti dio 4.8). Zbog moguće supresije koštane srži, za vrijeme trajanja liječenja lijekom Caelyx pegylated liposomal potrebne su česte kontrole krvne slike, a obavezno prije primjene svake doze lijeka Caelyx pegylated liposomal.

Trajna teška mijelosupresija može dovesti do superinfekcije ili krvarenja.

U kontroliranim kliničkim ispitivanjima kod bolesnika s Kaposijevim sarkomom povezanim s AIDS-om u usporedbi s protokolom bleomicin/vinkristin, oportunističke infekcije bile su prividno češće za vrijeme liječenja lijekom Caelyx pegylated liposomal. Bolesnici i liječnici moraju biti svjesni ove povećane incidencije i prema potrebi poduzeti odgovarajuće korake.

Sekundarne hematološke zloćudne bolesti
Kao i kod drugih antineoplastičkih sredstava koji izazivaju oštećenje DNK, u bolesnika koji su istovremeno bili liječeni doksorubicinom zabilježene su sekundarne akutne mijeloidne leukemije i mijelodisplazije. Stoga svaki bolesnik koji se liječi doksorubicinom treba biti pod hematološkim nadzorom.

Sekundarne neoplazme u ustima
Vrlo su rijetko prijavljeni slučajevi sekundarnog karcinoma usta u bolesnika koji su dugotrajno (duže od jedne godine) izloženi lijeku Caelyx pegylated liposomal ili u onih koji primaju ukupnu dozu lijeka Caelyx pegylated liposomal veću od 720 mg/m2. Slučajevi sekundarnog karcinoma usta bili su dijagnosticirani i tijekom liječenja lijekom Caelyx pegylated liposomal, kao i do 6 godina nakon posljednje doze. Bolesnici se moraju pregledavati u redovitim intervalima na prisutnost ulceracija u ustima ili bilo koje nelagode u ustima koja bi mogla ukazivati na sekundarni karcinom usta.

Reakcije povezane s infuzijom
Nakon početka infuzije lijeka Caelyx pegylated liposomal, u roku od nekoliko minuta mogu nastupiti ozbiljne, po nekad po život opasne reakcije na infuziju, nalik alergijskim ili anafilaktoidnim reakcijama, uz simptome koji uključuju astmu, napade crvenila, urtikariju, bolove u prsištu, vrućicu, hipertenziju, tahikardiju, svrbež, znojenje, nedostatak daha, edem lica, zimice, bolove u leđima, stezanje u prsištu i grlu i/ili hipotenziju. Vrlo rijetko primijećene su i konvulzije povezane s reakcijama na infuziju. Privremeni prekid infuzije obično dovodi do povlačenja ovih simptoma bez daljnjeg liječenja. Međutim, pri ruci treba imati lijekove za hitno liječenje ovih simptoma (npr. antihistaminike, kortikosteroide, adrenalin i antikonvulzive), kao i opremu za pružanje hitne pomoći. U većine bolesnika liječenje se može nastaviti nakon što se svi simptomi povuku bez ponavljanja. Reakcije na infuziju rijetko se ponavljaju nakon prvog ciklusa liječenja. U svrhu smanjenja rizika za reakciju na infuziju, početnu dozu treba primijeniti brzinom koja nije veća od 1 mg u minuti (vidjeti dio 4.2).

Sindrom palmarno-plantarne eritrodizestezije (PPE)
PPE karakterizira crvenilo kože s bolnim, makularnim erupcijama. U bolesnika s ovom nuspojavom, ona se u načelu opaža nakon dva ili tri ciklusa liječenja. Poboljšanje obično nastupa u roku od 1 -2 tjedna, a u nekim slučajevima može proći i do 4 tjedna ili dulje do potpunog povlačenja. Za profilaksu i liječenje PPE‑a primjenjivali su se piridoksin u dozi od 50 - 150 mg na dan i kortikosteroidi, no te terapije nisu ocijenjene u ispitivanjima faze III. Druge metode prevencije i liječenja PPE‑a uključuju hlađenje šaka i stopala izlaganjem hladnoj vodi (namakanje, kupke ili plivanje), izbjegavanje prekomjerne topline/vruće vode i nepokrivanje (ne nositi čarape, rukavice ili uske cipele). Čini se da je PPE prvenstveno povezan s rasporedom doziranja i može se ublažiti produljenjem intervala između doza za 1 - 2 tjedna (vidjeti dio 4.2). Međutim, ova reakcija u nekih bolesnika može biti teška i onesposobljavajuća te može zahtijevati prekid liječenja (vidjeti dio 4.8).

Intersticijska bolest pluća (IBP)
Intersticijska bolest pluća (IBP), koja može akutno nastupiti, primijećena je u bolesnika koji su primali pegilirani liposomalni doksorubicin, uključujući smrtne ishode (vidjeti dio 4.8). Ako u bolesnika dođe do pogoršanja respiratornih simptoma poput dispneje, suhog kašlja i vrućice, potrebno je prekinuti primjenu lijeka Caelyx pegylated liposomal i bolesnika hitno pregledati. Ako se potvrdi IBP, potrebno je prekinuti primjenu lijeka Caelyx pegylated liposomal i bolesnika liječiti na odgovarajući način.

Ekstravazacija
Premda je lokalna nekroza nakon ekstravazacije prijavljena vrlo rijetko, Caelyx pegylated liposomal smatra se iritansom. Ispitivanja na životinjama pokazuju da primjena doksorubicinklorida u liposomalnom obliku smanjuje mogućnost oštećenja zbog ekstravazacije. Ako se pojave bilo kakvi znakovi ili simptomi ekstravazacije (npr. bockanje, eritem), odmah prekinite infuziju i nastavite s primjenom lijeka kroz drugu venu. Primjena leda na mjestu ekstravazacije tijekom približno 30 minuta može pomoći ublažiti lokalnu reakciju. Caelyx pegylated liposomal ne smije se davati intramuskularnim ni supkutanim putem. 

Bolesnici s dijabetesom
Imajte na umu da svaka bočica lijeka Caelyx pegylated liposomal sadrži saharozu i da se doza primjenjuje u 5%-tnoj (50 mg/ml) otopini glukoze za infuziju.

Pomoćne tvari
Ovaj lijek sadrži manje od 1 mmol (23 mg) natrija po dozi, tj. zanemarive količine natrija.

Za česte nuspojave zbog kojih je potrebno prilagoditi dozu ili prekinuti primjenu, vidjeti dio 4.8.

4.5	Interakcije s drugim lijekovima i drugi oblici interakcija

Nisu provedena formalna ispitivanja interakcija drugih lijekova s lijekom Caelyx pegylated liposomal, iako su provedena kombinirana ispitivanja faze II s konvencionalnim kemoterapijskim sredstvima u bolesnica sa zloćudnim ginekološkim bolestima. Budite oprezni kod istovremene primjene lijekova za koje se zna da ulaze u interakciju sa standardnim doksorubicinkloridom. Caelyx pegylated liposomal, kao i drugi pripravci doksorubicinklorida, mogu pojačati toksičnost drugih antitumorskih terapija. Za vrijeme kliničkih ispitivanja u bolesnica sa solidnim tumorima (uključujući karcinom dojke i jajnika), koje su istovremeno primale ciklofosfamid ili taksane, nisu primijećeni nikakvi dodatni znakovi toksičnosti. U bolesnika s AIDS-om, pogoršanje hemoragijskog cistitisa izazvanog ciklofosfamidom i pojačanje hepatotoksičnosti 6-merkaptopurina zabilježeni su uz primjenu standardnog doksorubicinklorida. Potreban je oprez pri istovremenoj primjeni drugih citotoksičnih sredstava, osobito onih mijelotoksičnih.

4.6	Plodnost, trudnoća i dojenje

Trudnoća
Postoji sumnja da doksorubicinklorid uzrokuje ozbiljne urođene mane kad se primjenjuje tijekom trudnoće. Stoga se Caelyx pegylated liposomal ne smije primjenjivati za vrijeme trudnoće osim ako ne postoji jasna potreba.

Žene reproduktivne dobi / kontracepcija u muškaraca i žena
Zbog genotoksičnog potencijala doksorubicinklorida (vidjeti dio 5.3), žene u reproduktivnoj dobi moraju koristiti učinkovitu kontracepciju tijekom liječenja lijekom Caelyx pegylated liposomal i tijekom 8 mjeseci nakon završetka liječenja.
Muškarcima se preporučuje primjena učinkovite kontracepcije i izbjegavanje začeća djeteta dok primaju Caelyx pegylated liposomal i tijekom 6 mjeseci nakon završetka liječenja.

Dojenje
Nije poznato izlučuje li se Caelyx pegylated liposomal u majčino mlijeko. Zbog toga što se mnogi lijekovi, uključujući antracikline, izlučuju u majčino mlijeko i zbog mogućnosti ozbiljnih nuspojava u dojene djece, majke moraju prekinuti dojenje prije početka liječenja lijekom Caelyx pegylated liposomal. Ženama s HIV infekcijom liječnici preporučuju da ne doje svoju djecu ni u kojim okolnostima, kako bi izbjegle prijenos HIV-a.

Plodnost
Učinak doksorubicinklorida na plodnost u ljudi nije procijenjena (vidjeti dio 5.3).

4.7	Utjecaj na sposobnost upravljanja vozilima i rada sa strojevima

Caelyx pegylated liposomal ne utječe ili zanemarivo utječe na sposobnost upravljanja vozilima i rada sa strojevima. Međutim, u do sada provedenim kliničkim ispitivanjima omaglica i pospanost nisu bile često povezane (< 5%) s primjenom lijeka Caelyx pegylated liposomal. Bolesnici koji pate od ovih simptoma moraju izbjegavati upravljanje vozilima i rad sa strojevima.

4.8	Nuspojave

Sažetak sigurnosnog profila
Najčešće nuspojave (≥ 20%) bile su neutropenija, mučnina, leukopenija, anemija i umor.

Teške nuspojave (nuspojave 3./4. stupnja koje se javljaju u ≥ 2% bolesnika) bile su neutropenija, PPE, leukopenija, limfopenija, anemija, trombocitopenija, stomatitis, umor, proljev, povraćanje, mučnina, pireksija, dispneja i upala pluća. Manje česte teške nuspojave uključivale su upalu pluća prouzročenu mikroorganizmom Pneumocystis jirovecii, bol u abdomenu, citomegalovirusnu infekciju uključujući citomegalovirusni korioretinitis, asteniju, srčani zastoj, zatajenje srca, kongestivno zatajenje srca, plućnu emboliju, tromboflebitis, vensku trombozu, anafilaktičku reakciju, anafilaktoidnu reakciju, toksičnu epidermalnu nekrolizu i Stevens-Johnsonov sindrom.

Tablični popis nuspojava
U tablici 5 sažeto su prikazane nuspojave lijeka koje su se javile u 4231 bolesnika koji je primao Caelyx pegylated liposomal za liječenje karcinoma dojke, karcinoma jajnika, multiplog mijeloma ili Kaposijevog sarkoma povezanog s AIDS-om. Nuspojave zabilježene nakon stavljanja lijeka u promet također su uključene i označene s „b“. Učestalosti su definirane kao vrlo često (≥ 1/10), često (≥ 1/100 i < 1/10), manje često (≥ 1/1000 i < 1/100), rijetko (≥ 1/10 000 i < 1/1000), vrlo rijetko (< 1/10 000) i nepoznato (ne može se procijeniti iz dostupnih podataka). Unutar svake skupine po učestalosti, gdje je relevantno, nuspojave su prikazane u padajućem nizu prema ozbiljnosti.

	Tablica 5:	Nuspojave u bolesnika koji su primali Caelyx pegylated liposomal

	Klasifikacija organskih sustava
	Učestalost (svi stupnjevi)
	Nuspojava

	
	
	

	Infekcije i infestacije
	Često
	sepsa

	
	
	upala pluća

	
	
	upala pluća prouzročena Pneumocystis jirovecii

	
	
	citomegalovirusna infekcija, uključujući citomegalovirusni korioretinitis

	
	
	infekcija kompleksom Mycobacterium avium 

	
	
	kandidijaza

	
	
	herpes zoster

	
	
	infekcija mokraćnih putova

	
	
	infekcija

	
	
	infekcija gornjih dišnih putova

	
	
	oralna kandidijaza

	
	
	folikulitis

	
	
	faringitis

	
	
	nazofaringitis

	
	Manje često
	herpes simpleks

	
	
	gljivična infekcija

	
	Rijetko
	oportunistička infekcija (uključujući sljedećim mikroorganizmima: Aspergillus, Histoplasma, Isospora, Legionella, Microsporidium, Salmonella, Staphylococcus, Toxoplasma, Tuberculosis)a

	Dobroćudne, zloćudne i nespecificirane novotvorine (uključujući ciste i polipe)
	Nepoznato
	akutna mijeloična leukemijab

	
	
	mijelodisplastični sindromb

	
	
	neoplazma u ustimab

	Poremećaji krvi i limfnog sustava
	Vrlo često
	leukopenija

	
	
	neutropenija

	
	
	limfopenija

	
	
	anemija (uključujući hipokromnu anemiju)

	
	Često
	trombocitopenija

	
	
	febrilna neutropenija

	
	Manje često
	pancitopenija

	
	
	trombocitoza

	
	Rijetko
	zatajenje koštane srži

	Poremećaji imunološkog sustava
	Manje često
	preosjetljivost

	
	
	anafilaktička reakcija

	
	Rijetko
	anafilaktoidna reakcija

	Poremećaji metabolizma i prehrane
	Vrlo često
	smanjen tek

	
	Često
	kaheksija

	
	
	dehidracija

	
	
	hipokalijemija

	
	
	hiponatrijemija

	
	
	hipokalcijemija 

	
	Manje često
	hiperkalijemija

	
	
	hipomagnezijemija

	Psihijatrijski poremećaji
	Često
	stanje konfuzije

	
	
	anksioznost

	
	
	depresija

	
	
	nesanica

	Poremećaji živčanog sustava
	Često
	periferna neuropatija

	
	
	periferna senzorna neuropatija

	
	
	neuralgija

	
	
	parestezija

	
	
	hipoestezija

	
	
	dizgeuzija

	
	
	glavobolja

	
	
	letargija

	
	
	omaglica

	
	Manje često
	polineuropatija

	
	
	konvulzije

	
	
	sinkopa

	
	
	disestezija

	
	
	somnolencija

	Poremećaji oka
	Često
	konjunktivitis

	
	Manje često
	zamagljen vid

	
	
	pojačano suzenje

	
	Rijetko
	retinitis

	Srčani poremećajia
	Često
	tahikardija

	
	Manje često
	palpitacije

	
	
	srčani zastoj

	
	
	zatajenje srca

	
	
	kongestivno zatajenje srca

	
	
	kardiomiopatija

	
	
	kardiotoksičnost

	
	Rijetko
	ventrikularna aritmija

	
	
	blok desne grane 

	
	
	poremećaj provođenja

	
	
	atrioventrikularni blok

	
	
	cijanoza

	Krvožilni poremećaji
	Često
	hipertenzija

	
	
	hipotenzija 

	
	
	navale crvenila

	
	Manje često
	plućna embolija

	
	
	nekroza na mjestu primjene infuzije (uključujući nekrozu mekog tkiva i nekrozu kože)

	
	
	flebitis

	
	
	ortostatska hipotenzija

	
	Rijetko
	tromboflebitis

	
	
	venska tromboza

	
	
	vazodilatacija

	Poremećaji dišnog sustava, prsišta i sredoprsja
	Često
	dispneja

	
	
	dispneja pri naporu

	
	
	epistaksa

	
	
	kašalj 

	
	Manje često
	astma

	
	
	nelagoda u prsima

	
	Rijetko
	stezanje u grlu

	
	Nepoznato
	intersticijska bolest pluća

	Poremećaji probavnog sustava
	Vrlo često
	stomatitis

	
	
	mučnina

	
	
	povraćanje

	
	
	proljev

	
	
	konstipacija

	
	Često
	gastritis

	
	
	aftozni stomatitis

	
	
	ulceracije u ustima

	
	
	dispepsija

	
	
	disfagija 

	
	
	ezofagitis

	
	
	bol u abdomenu

	
	
	bol u gornjem dijelu abdomena

	
	
	bol u ustima

	
	
	suha usta

	
	Manje često
	flatulencija

	
	
	gingivitis

	
	Rijetko
	glositis

	
	
	ulceracije na usnama

	Poremećaji kože i potkožnog tkiva
	Vrlo često
	sindrom palmarno-plantarne eritrodizestezijea

	
	
	osip (uključujući eritematozni, makulopapularni i papularni osip)

	
	
	alopecija

	
	Često
	ljuštenje kože

	
	
	mjehurići

	
	
	suha koža

	
	
	eritem

	
	
	pruritus

	
	
	hiperhidroza

	
	
	hiperpigmentacija kože

	
	Manje često
	dermatitis

	
	
	eksfolijacijski dermatitis

	
	
	akne

	
	
	kožni ulkus

	
	
	alergijski dermatitis

	
	
	urtikarija

	
	
	promjene boje kože

	
	
	petehije

	
	
	poremećaj pigmentacije

	
	
	poremećaj noktiju

	
	Rijetko
	toksična epidermalna nekroliza

	
	
	multiformni eritem

	
	
	bulozni dermatitis

	
	
	lihenoidna keratoza

	
	Nepoznato
	Stevens‑Johnsononov sindromb

	Poremećaji mišićno-koštanog sustava i vezivnog tkiva
	Vrlo često
	mišićno-koštana bol (uključujući mišićno-koštanu bol u prsištu, bol u leđima, bol u ekstremitetima)

	
	Često
	mišićni grčevi

	
	
	mialgija

	
	
	artralgija

	
	
	bol u kostima

	
	Manje često
	mišićna slabost

	Poremećaji bubrega i mokraćnog sustava
	Često
	dizurija

	
	Nepoznato
	lokalizirana bubrežna trombotična mikroangiopatija

	Poremećaji reproduktivnog sustava i dojki
	Manje često
	bol u dojkama

	
	Rijetko
	vaginalna infekcija

	
	
	eritem skrotuma

	Opći poremećaji i reakcije na mjestu primjene
	Vrlo često
	pireksija 

	
	
	umor

	
	Često
	reakcija na infuziju

	
	
	bol

	
	
	bol u prsištu 

	
	
	bolest nalik gripi

	
	
	zimica

	
	
	upala sluznice

	
	
	astenija

	
	
	malaksalost

	
	
	edem

	
	
	periferni edem

	
	Manje često
	ekstravazacija na mjestu primjene

	
	
	reakcija na mjestu primjene injekcije

	
	
	edem lica

	
	
	hipertermija

	
	Rijetko
	poremećaj sluznice

	Pretrage 
	Često
	smanjenje tjelesne težine

	
	Manje često
	smanjena ejekcijska frakcija

	
	Rijetko
	odstupanja u nalazima testova jetrene funkcije (uključujući povišene vrijednosti bilirubina u krvi, povišene vrijednosti alanin aminotransferaze i povišene vrijednosti aspartat aminotransferaze)

	
	
	povišene vrijednosti kreatinina u krvi

	Ozljede, trovanja i proceduralne komplikacije
	Manje često
	odzivna radijacijska upalna reakcijaa

	a	Vidjeti Opis odabranih nuspojava
b	Nuspojava zabilježena nakon stavljanja lijeka u promet



Opis odabranih nuspojava
Palmarno-plantarna eritrodizestezija
Najčešće prijavljena nuspojava u kliničkim ispitivanjima kod karcinoma dojke/jajnika bila je palmarno-plantarna eritrodizestezija (PPE). Ukupna prijavljena incidencija PPE-a iznosila je 41,3% u kliničkim ispitivanjima kod karcinoma jajnika odnosno 51,1% u kliničkim ispitivanjima kod karcinoma dojke. Učinci su većinom bili blagi, a teški slučajevi (3. stupnja) zabilježeni su u 16,3% odnosno 19,6% bolesnica. Prijavljena incidencija po život opasnih slučajeva (4. stupnja) iznosila je < 1%. PPE nije često doveo do trajnog prekida liječenja (u 1,9% odnosno 10,8% slučajeva). PPE je prijavljen u 16% bolesnika s multiplim mijelomom liječenih lijekom Caelyx pegylated liposomal u kombinaciji s bortezomibom. PPE 3. stupnja prijavljen je u 5% bolesnika, a nije prijavljen nijedan događaj PPE‑a 4. stupnja. Stopa PPE-a bila je znatno niža u populaciji bolesnika s Kaposijevim sarkomom povezanim s AIDS-om (1,3% događaja bilo kojeg stupnja, 0,4% događaja 3. stupnja PPE, nijedan događaja 4. stupnja). Vidjeti dio 4.4. 

Oportunističke infekcije
Nuspojave u dišnom sustavu bile su česte u kliničkim ispitivanjima lijeka Caelyx pegylated liposomal i mogu biti povezane s oportunističkim infekcijama u populaciji bolesnika s AIDS-om. Oportunističke infekcije primijećene su u bolesnika s Kaposijevim sarkomom nakon primjene lijeka Caelyx pegylated liposomal, a često se bilježe u bolesnika s imunodeficijencijom prouzročenom HIV-om. Najčešće oportunističke infekcije u kliničkim ispitivanjima bile su kandidijaza, citomegalovirusna infekcija, herpes simpleks, upala pluća prouzročena mikroorganizmom Pneumocystis jirovecii i infekcija kompleksom Mycobacterium avium.

Kardiotoksičnost
Povećana incidencija kongestivnog zatajenja srca povezana je s liječenjem doksorubicinom u doživotnim kumulativnim dozama > 450 mg/m2 ili pri nižim dozama u bolesnika s rizičnim čimbenicima za srčanu bolest. Biopsije endomiokarda u devet od deset bolesnika s Kaposijevim sarkomom povezanim s AIDS-om koji su primili kumulativnu dozu lijeka Caelyx pegylated liposomal veću od 460 mg/m2 nisu pokazale prisutnost antraciklinom prouzročene kardiomiopatije. Preporučena doza lijeka Caelyx pegylated liposomal za bolesnike s Kaposijevim sarkomom povezanim s AIDS-om iznosi 20 mg/m2 svaka dva do tri tjedna. Kumulativna doza pri kojoj bi kardiotoksičnost bila razlog za zabrinutost u ovih bolesnika s Kaposijevim sarkomom povezanim s AIDS-om (> 400 mg/m2) bila bi doza primljena u više od 20 ciklusa liječenja lijekom Caelyx pegylated liposomal tijekom 40 do 60 tjedana.

Dodatno su učinjene biopsije endomiokarda u 8 bolesnika sa solidnim tumorima koji su primili kumulativne doze antraciklina od 509 mg/m2 – 1,680 mg/m2. Prema Billinghamovoj ljestvici bodovanja kardiotoksičnost je bila stupnja 0 – 1,5. Ovi stupnjevi odgovaraju stanju odsutnosti srčane toksičnosti ili blage srčane toksičnosti.

U pivotalnom ispitivanju faze III usporedbe s doksorubicinom, 58/509 (11,4%) randomiziranih ispitanika (10 liječenih lijekom Caelyx pegylated liposomal u dozi od 50 mg/m2/svaka 4 tjedna nasuprot 48 liječenih doksorubicinom u dozi od 60 mg/m2/svaka 3 tjedna) ispunilo je za vrijeme liječenja ili praćenja kriterije za kardiotoksičnost definirane planom ispitivanja. Kardiotoksičnost je bila definirana kao smanjenje za 20  ili više bodova u odnosu na početno stanje ako je LVEF u mirovanju i dalje bio u normalnom rasponu, ili kao smanjenje za 10 ili više bodova ako je došlo do promjene LVEF (ispod donje granice normale). Niti jedan od 10 ispitanika liječenih lijekom Caelyx pegylated liposomal koji su pokazivali znakove kardiotoksičnosti prema LVEF kriterijima, nije razvio znakove i simptome kroničnog zatajenja srca. Nasuprot tomu, 10 od 48 ispitanika liječenih doksorubicinom koji su pokazivali znakove kardiotoksičnosti prema LVEF kriterijima razvilo je i znakove i simptome kroničnog zatajenja srca.

U bolesnika sa solidnim tumorima, uključujući podskupinu bolesnica s karcinomom dojke ili jajnika, liječenih dozom od 50 mg/m2 po ciklusu uz doživotnu kumulativnu dozu antraciklina do 1532 mg/m2, incidencija klinički značajno poremećene srčane funkcije bila je niska. Od 418 bolesnika liječenih lijekom Caelyx pegylated liposomal u dozi od 50 mg/m2 po ciklusu, kojima je na početku ispitivanja izmjerena ejekcijska frakcija lijeve klijetke (LVEF) i učinjeno najmanje jedno MUGA mjerenje tijekom praćenja, 88 bolesnika primilo je kumulativnu dozu antraciklina od > 400 mg/m2, što predstavlja razinu izloženosti povezanu s povećanim rizikom od kardiovaskularne toksičnosti kod konvencionalnog doksorubicina. Samo je 13 od ovih 88 bolesnika (15%) imalo najmanje jednu klinički značajnu promjenu u LVEF nalazu, koja je definirana kao vrijednost LVEF manja od 45% ili smanjenje LVEF za najmanje 20 bodova u odnosu na početno stanje. Nadalje, samo je u jednog bolesnika (kumulativna doza antraciklina od 944 mg/m2) prekinuto ispitivano liječenje zbog kliničkih simptoma kongestivnog zatajenja srca.

Odzivna radijacijska upalna reakcija
Recidiv kožne reakcije zbog prethodne terapije zračenjem javlja se manje često uz primjenu lijeka Caelyx pegylated liposomal.

Prijavljivanje sumnji na nuspojavu
Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u Dodatku V.

4.9	Predoziranje

Akutno predoziranje doksorubicinkloridom pogoršava toksične učinke mukozitisa, leukopenije i trombocitopenije. Liječenje akutnog predoziranja teško mijelosuprimiranih bolesnika sastoji se od hospitalizacije, antibiotika, transfuzija trombocita i granulocita i simptomatskog liječenja mukozitisa.


5.	FARMAKOLOŠKA SVOJSTVA

5.1	Farmakodinamička svojstva

Farmakoterapijska skupina: citotoksični antibiotici (antraciklini i slični pripravci), ATK oznaka: L01DB01.

Mehanizam djelovanja
Djelatna tvar u lijeku Caelyx pegylated liposomal je doksorubicinklorid, citotoksični antraciklinski antibiotik koji se dobiva iz Streptomyces peucetius var. caesius. Točan mehanizam antitumorskog djelovanja doksorubicina nije poznat. Općenito se vjeruje da je inhibicija sinteze DNK, RNK i sinteze bjelančevina odgovorna za većinu citotoksičnih učinaka. To je vjerojatno rezultat interkalacije antraciklina između susjednih parova baza u dvostrukoj uzvojnici DNK, čime se sprječava njihovo razdvajanje kod replikacije.

Klinička djelotvornost i sigurnost
Randomizirano ispitivanje faze III u kojem je Caelyx pegylated liposomal uspoređivan s doksorubicinom u bolesnica s metastatskim karcinomom dojke dovršilo je 509 bolesnica. Cilj određen planom ispitivanja bio je pokazati neinferiornost lijeka Caelyx pegylated liposomal u odnosu na doksorubicin te je i postignut, a omjer rizika (HR) za preživljenje bez napredovanja bolesti iznosio je 1,00 (95% CI za HR=0,82 – 1,22). Omjer rizika za preživljenje bez napredovanja bolesti pri liječenju, nakon prilagođivanja na prognostičke varijable bio je u skladu s preživljenjem bez napredovanja bolesti u cjelokupne populacije uključene u ispitivanje (ITT populacija).

Primarna analiza kardiotoksičnosti pokazala je da je rizik od razvoja srčanog poremećaja kao posljedice kumulativne doze antraciklina bio značajno niži uz Caelyx pegylated liposomal nego doksorubicin (HR=3,16, p < 0,001). U kumulativnim dozama većima od 450 mg/m2 nije bilo srčanih poremećaja uz Caelyx pegylated liposomal.

Komparativno ispitivanje faze III u kojem je Caelyx pegylated liposomal uspoređivan s topotekanom u bolesnica s epitelnim karcinomom jajnika nakon neuspješne prve linije kemoterapije na bazi platine, dovršile su 474 bolesnice. Postojala je korist za opće preživljenje (OS) u bolesnica liječenih lijekom Caelyx pegylated liposomal u odnosu na bolesnice liječene topotekanom, kako je pokazao omjer rizika (HR) od 1,216 (95% CI: 1,000; 1,478), p=0,050. Postotak preživljenja bolesnica koje su primale Caelyx pegylated liposomal na kraju 1. godine ispitivanja iznosio je 56,3%, na kraju 2. godine 34,7%, a na kraju 3. godine 20,2% u usporedbi s postotkom preživljenja od 54,0%, 23,6% odnosno 13,2% u bolesnica liječenih topotekanom.

U podskupini bolesnica  koje su reagirale na platinu, razlika je bila veća: HR od 1,432 (95% CI: 1,066; 1,923), p=0,017. Postotci preživljenja bolesnica koje su primale Caelyx pegylated liposomal iznosili su 74,1% na kraju 1. godine, 51,2% na kraju 2. godine i 28,4% na kraju 3. godine u usporedbi s 66,2%, 31,0% i 17,5% u bolesnica liječenih topotekanom.

Liječenje je bilo slično u podskupini bolesnica otpornih na platinu: HR od 1,069 (95% CI: 0,823; 1,387), p=0,618. Postotci preživljenja bolesnica koje su primale Caelyx pegylated liposomal iznosili su 41,5% na kraju 1. godine, 21,1% na kraju 2. godine i 13,8% na kraju 3. godine u usporedbi s preživljenjem od 43,2%, 17,2% i 9,5% u bolesnica liječenih topotekanom.

Randomizirano, multicentrično ispitivanje faze III otvorenog tipa na usporednim skupinama kojim se uspoređivala djelotvornost i sigurnost primjene kombiniranog liječenja lijekom Caelyx pegylated liposomal i bortezomibom s monoterapijom bortezomibom u bolesnika s multiplim mijelomom koji su prethodno primili barem 1 liniju liječenja i u kojih bolest nije napredovala za vrijeme liječenja antraciklinima, uključilo je 646 bolesnika. U bolesnika liječenih kombiniranom terapijom lijeka Caelyx pegylated liposomal i bortezomiba nastupilo je značajno poboljšanje vremena do napredovanja bolesti (TTP) kao primarnog  ishoda ispitivanja u usporedbi s bolesnicima liječenima monoterapijom bortezomibom, kao što je pokazalo smanjenje rizika (RR) za 35% (95% CI: 21-47%), p < 0,0001, na temelju 407 TTP događaja. Medijan za TTP iznosio je 6,9 mjeseci u bolesnika liječenih monoterapijom bortezomibom u usporedbi s 8,9 mjeseci u bolesnika liječenih kombinacijom lijeka Caelyx pegylated liposomal i bortezomiba. Planom ispitivanja definirana privremena analiza (na temelju 249 TTP događaja) potaknula je prijevremeni prekid ispitivanja zbog djelotvornosti. Ova privremena analiza pokazala je smanjenje rizika za TTP od 45% (95% CI: 29-57%), p < 0,0001. Medijan za TTP iznosio je 6,5 mjeseci kod bolesnika liječenih monoterapijom bortezomibom u usporedbi s 9,3 mjeseca kod bolesnika liječenih kombinacijom lijeka Caelyx pegylated liposomal i bortezomiba. Ovi rezultati, premda nisu konačni, čine završnu analizu određenu planom ispitivanja.
Konačna analiza za ukupno preživljenje (OS) napravljena nakon medijana praćenja u trajanju od 8,6 godina nije pokazala značajnu razliku u OS između dviju liječenih skupina. Medijan OS bio je 30,8 mjeseci (95% CI: 25,2‑36,5 mjeseci) za bolesnike na monoterapiji bortezomibom i 33,0 mjeseci (95% CI: 28,9‑37,1 mjeseci) za bolesnike na kombiniranom liječenju lijekom Caelyx pegylated liposomal s bortezomibom.

5.2	Farmakokinetička svojstva

Caelyx pegylated liposomal je pegilirani liposomalni oblik doksorubicinklorida koji se dugo zadržava u krvotoku. Na površini pegiliranih liposoma nalaze se umetnuti segmenti hidrofilnog polimera metoksipolietilenglikola (MPEG). Ove linearne skupine MPEG-a pružaju se s površine liposoma, stvarajući zaštitni omotač koji smanjuje interakcije između dvoslojne lipidne membrane i komponenata plazme. To omogućuje liposomima lijeka Caelyx pegylated liposomal da dulje vrijeme cirkuliraju krvotokom. Pegilirani liposomi dovoljno su mali (prosječni promjer od približno 100 nm) da neoštećeni prođu (ekstravazacija) kroz krhke krvne žile koje opskrbljuju tumor. Prodiranje pegiliranih liposoma iz krvnih žila i njihov ulazak i nakupljanje u tumoru dokazano je u miševa s C-26 karcinomima debelog crijeva i u transgeničnih miševa s lezijama sličnim Kaposijevom sarkomu. Osim toga, pegilirani liposomi imaju slabo propusni lipidni matriks i unutarnji vodeni puferski sustav, koji zajedno čine omotač oko doksorubicinklorida i čuvaju ga dok se liposomi nalaze u krvotoku.

Farmakokinetika lijeka Caelyx pegylated liposomal u plazmi u ljudi značajno se razlikuje od farmakokinetike standardnih pripravaka doksorubicinklorida zabilježene u literaturi. Farmakokinetika lijeka Caelyx pegylated liposomal u manjim dozama (10 mg/m2 – 20 mg/m2) je linearna. U rasponu doza od 10 mg/m2 – 60 mg/m2, farmakokinetika lijeka Caelyx pegylated liposomal je nelinearna. Standardni doksorubicinklorid opsežno se raspodjeljuje u tkiva (volumen raspodjele: 700 do 1100 l/m2) i brzo eliminira klirensom (24 do 73 l/h/m2). Nasuprot tomu, farmakokinetički profil lijeka Caelyx pegylated liposomal pokazuje da je Caelyx pegylated liposomal uglavnom ograničen na vaskularni volumen tekućine i da klirens doksorubicina u krvi ovisi o liposomalnom nosaču. Doksorubicin se oslobađa nakon što liposomi izađu iz krvotoka i uđu u tkivo.

U ekvivalentnim dozama, vrijednosti plazmatske koncentracije i AUC lijeka Caelyx pegylated liposomal koje uglavnom predstavljaju pegilirani liposomalni doksorubicinklorid (sadrži 90% do 95% izmjerenog doksorubicina), značajno su veće od onih koje se postižu standardnim pripravcima doksorubicinklorida.

Caelyx pegylated liposomal se ne može primjenjivati naizmjence s drugim oblicima doksorubicinklorida.

Populacijska farmakokinetika
Farmakokinetika lijeka Caelyx pegylated liposomal procijenjena je populacijskim farmakokinetskim pristupom u 120 bolesnika u 10 različitih kliničkih ispitivanja. Farmakokinetiku lijeka Caelyx pegylated liposomal u rasponu doza od 10 mg/m2 do 60 mg/m2 najbolje opisuje nelinearni model u dva odjeljka s eliminacijom prema kinetici nultog reda i Michaelis-Mentenovoj kinetici. Prosječni intrinzički klirens lijeka Caelyx pegylated liposomal bio je 0,030 l/h/m2 (raspon 0,008 do 0.152 l/h/m2), a prosječni centralni volumen raspodjele bio je 1,93 l/m2 (raspon 0,96 – 3,85 l/m2) i približavao se vrijednosti plazmatskog volumena. Prividni poluvijek kretao se u rasponu 24 – 231 sat, uz prosjek od 73,9 sati.

Bolesnice s karcinomom dojke
Farmakokinetika lijeka Caelyx pegylated liposomal utvrđena u 18 bolesnica s karcinomom dojke bila je slična farmakokinetici utvrđenoj u većoj populaciji od 120 bolesnika s raznim karcinomima. Prosječni intrinzički klirens bio je 0,016 l/h/m2 (raspon 0,008 – 0,027 l/h/m2), prosječni centralni volumen raspodjele bio je 1,46 l/m2 (raspon 1,10 – 1,64 l/m2). Prosječni poluvijek bio je 71,5 sati (raspon 45,2 – 98,5 sati).

Bolesnice s karcinomom jajnika
Farmakokinetika lijeka Caelyx pegylated liposomal utvrđena u 11 bolesnica s karcinomom jajnika bila je slična farmakokinetici utvrđenoj u većoj populaciji od 120 bolesnika s raznim karcinomima. Prosječni intrinzički klirens bio je 0,021 l/h/m2 (raspon 0,009 – 0,041 l/h/m2), a prosječni centralni volumen raspodjele bio je 1,95 l/m2 (raspon 1,67 – 2,40 l/m2). Prosječni prividni poluvijek bio je 75,0 sati (raspon 36,1 – 125 sati).

Bolesnici s Kaposijevim sarkomom povezanim s AIDS-om
Farmakokinetika lijeka Caelyx pegylated liposomal u plazmi utvrđena je  u 23 bolesnika s Kaposijevim sarkomom koji su primili jednokratnu dozu od 20 mg/m2 primijenjenu infuzijom u trajanju od 30 minuta. Farmakokinetički parametri lijeka Caelyx pegylated liposomal (koji primarno predstavljaju pegilirani liposomalni doksorubicinklorid i niske razine neinkapsuliranog doksorubicinklorida) izmjereni nakon doze od 20 mg/m2 prikazani su u tablici 6.

	Tablica 6. 	Farmakokinetički parametri u bolesnika s Kaposijevim sarkomom povezanim s AIDS-om liječenih lijekom Caelyx pegylated liposomal

	
	Srednja vrijednost + standardna pogreška

	Parametar
	20 mg/m2 (n=23)

	Maksimalna koncentracija u plazmi* (µg/ml) 
	8,34 ± 0,49

	Klirens iz plazme (l/h/m2)
Volumen raspodjele (l/m2)
AUC (µg/ml×h)
l1 poluvijek (sati)
l2 poluvijek (sati)
	0,041 ± 0,004
2,72 ± 0,120
590,00 ± 58,7
5,2 ± 1,4
55,0 ± 4,8

	*Mjereno na kraju 30-minutne infuzije
	



5.3 Neklinički podaci o sigurnosti primjene

U ispitivanjima toksičnosti ponovljene doze na životinjama, profil toksičnosti lijeka Caelyx pegylated liposomal čini se vrlo sličnim profilu zabilježenom u ljudi koji dugotrajno primaju infuzije standardnog doksorubicinklorida. Kod lijeka Caelyx pegylated liposomal, inkapsuliranost doksorubicinklorida u pegiliranim liposomima razultira različitom jačinom ovih učinaka, kako je dalje navedeno.

Kardiotoksičnost
Ispitivanja u kunića pokazala su da je Caelyx pegylated liposomal manje kardiotoksičan nego konvencionalni pripravci doksorubicinklorida.

Toksični učinci na kožu
U ispitivanjima provedenima nakon ponovljene primjene lijeka Caelyx pegylated liposomal u štakora i pasa, ozbiljne kožne upale i stvaranje ulkusa opažene su uz klinički značajne doze. U ispitivanju na psima, nastanak i težina tih lezija smanjili su se sniženjem doze ili produljenjem razmaka između primjene doza. Slične lezije na koži, koje su opisane kao palmarno-plantarna eritrodizestezija, uočene su i u bolesnika nakon dugotrajne intravenske infuzije (vidjeti dio 4.8).

Anafilaktoidni odgovor
Za vrijeme ispitivanja toksičnosti ponovljene doze u pasa, nakon primjene pegiliranih liposoma (placebo) primijećen je akutni odgovor obilježen hipotenzijom, bljedoćom sluznica, salivacijom, povraćanjem i razdobljima hiperaktivnosti nakon kojih su slijedile hipoaktivnost i letargija. Sličan, ali manje težak odgovor bio je primijećen i u pasa liječenih lijekom Caelyx pegylated liposomal i standardnim doksorubicinom.

Premedikacija antihistaminicima smanjila je jačinu hipotenzivnog odgovora. Međutim, reakcija nije bila opasna po život i psi su se brzo oporavili nakon prekida liječenja.

Lokalna toksičnost
Ispitivanja potkožne podnošljivosti pokazuju da Caelyx pegylated liposomal, nasuprot standardnom doksorubicinkloridu, uzrokuje blažu lokalnu nadraženost ili oštećenje tkiva nakon eventualne ekstravazacije.

Mutagenost i kancerogenost
Premda ova ispitivanja nisu provedena s lijekom Caelyx pegylated liposomal, doksorubicinklorid, farmakološki djelatan sastojak lijeka Caelyx pegylated liposomal, mutagen je i kancerogen. Pegilirani placebo liposomi niti su mutageni niti genotoksični.

Reproduktivna toksičnost
Caelyx pegylated liposomal je izazvao blagu do umjerenu atrofiju jajnika i testisa u miševa nakon jednokratne doze od 36 mg/kg. Smanjena težina testisa i hipospermija bile su prisutne u štakora nakon ponovljenih doza ³ 0,25 mg/kg na dan, a difuzna degeneracija sjemenih kanalića i izrazito smanjenje spermatogeneze uočeno je u pasa nakon ponovljene doze od 1 mg/kg na dan (vidjeti dio 4.6).

Nefrotoksičnost
Ispitivanje je pokazalo da Caelyx pegylated liposomal u jednokratnoj intravenskoj dozi koja je više nego dvaput veća od kliničke doze toksično djeluje na bubrege u majmuna. Bubrežna toksičnost uočena je čak i uz niže jednokratne doze doksorubicinklorida u štakora i kunića. Budući da analiza baze podataka o sigurnosti primjene nakon stavljanja lijeka u promet ne ukazuje na značajnu nefrotoksičnost lijeka Caelyx pegylated liposomal, navedeni nalazi dobiveni u majmuna možda nisu važni za procjenu rizika u bolesnika.


6.	FARMACEUTSKI PODACI

6.1	Popis pomoćnih tvari

a-(2-[1,2-distearoil-sn-glicero(3)fosfooksi]etilkarbamoil)-w-metoksipoli(oksietilen)-40 natrijeva sol (MPEG-DSPE)
potpuno hidrogenirani fosfatidilkolin iz soje (HSPC)
kolesterol
amonijev sulfat
saharoza
histidin
voda za injekcije
kloridna kiselina (za prilagodbu pH)
natrijev hidroksid (za prilagodbu pH)

6.2	Inkompatibilnosti

Lijek se ne smije miješati s drugim lijekovima osim onih navedenih u dijelu 6.6.

6.3	Rok valjanosti

2 godine.

Nakon razrjeđivanja:
· Dokazana kemijska i fizikalna stabilnost lijeka u primjeni je 24 sata na temperaturi od 2 °C do 
8 °C.
· S mikrobiološkog stajališta, lijek se mora odmah primijeniti. Ako se ne primijeni odmah, vrijeme i uvjeti čuvanja pripremljenog lijeka odgovornost su korisnika, a lijek se ne smije držati dulje od 24 sata na temperaturi od 2 °C do 8 °C.
· Djelomično iskorištene bočice moraju se odbaciti.

6.4	Posebne mjere pri čuvanju lijeka

Čuvati u hladnjaku (2 °C – 8 °C).
Ne zamrzavati.

Uvjete čuvanja nakon razrjeđivanja lijeka vidjeti u dijelu 6.3.

6.5	Vrsta i sadržaj spremnika

Bočice od stakla tipa I, svaka sa silikoniziranim sivim brombutilnim čepom i aluminijskim prstenom, s volumenom lijeka za primjenu od 10 ml (20 mg) ili 25 ml (50 mg).
Caelyx pegylated liposomal je dostupan u pakiranjima s jednom ili deset bočica.
Na tržištu se ne moraju nalaziti sve veličine pakiranja.

6.6	Posebne mjere za zbrinjavanje i druga rukovanja lijekom

Nemojte koristiti materijal koji pokazuje znakove taloženja ili sadrži neke druge čestice.

Potreban je oprez kod rukovanja disperzijom lijeka Caelyx pegylated liposomal. Obvezatno je korištenje rukavica. Ako Caelyx pegylated liposomal dođe u dodir s kožom ili sluznicama, odmah ga temeljito isperite vodom i sapunom. Način rukovanja lijekom Caelyx pegylated liposomal i njegovo uklanjanje moraju biti sukladni načinu rukovanja i uklanjanja drugih antitumorskih lijekova sukladno nacionalnim propisima.

Odredite dozu lijeka Caelyx pegylated liposomal koju ćete primijeniti (na temelju preporučene doze i površine tijela bolesnika). Izvucite odgovarajući volumen lijeka Caelyx pegylated liposomal u sterilnu štrcaljku. Morate se strogo pridržavati aseptične tehnike, budući da Caelyx pegylated liposomal ne sadrži nikakav konzervans niti bakteriostatsko sredstvo. Odgovarajuća doza lijeka Caelyx pegylated liposomal mora se prije primjene razrijediti u 5%-tnoj (50 mg/ml) otopini glukoze za infuziju. Za doze < 90 mg, razrijedite Caelyx pegylated liposomal u 250 ml, a za doze ³ 90 mg, razrijedite Caelyx pegylated liposomal u 500 ml. Doza se može primijeniti infuzijom u trajanju od 60 ili 90 minuta, kako je opisano u dijelu  4.2.

Uporaba bilo kojeg drugog otapala osim 5%-tne (50 mg/ml) otopine glukoze za infuziju ili prisutnost bilo kakvog bakteriostatskog sredstva, kao što je benzilni alkohol, može izazvati taloženje lijeka Caelyx pegylated liposomal.

Preporučuje se spajanje linije za infuziju lijeka Caelyx pegylated liposomal preko postraničnog ulaza na cijevi za intravensku infuziju 5%-tne (50 mg/ml) glukoze. Infuzija se može dati kroz perifernu venu. Nemojte koristiti infuzijske cijevi s ugrađenim filtrima.


7.	NOSITELJ ODOBRENJA ZA STAVLJANJE LIJEKA U PROMET

Baxter Holding B.V.
Kobaltweg 49,
3542 CE Utrecht,
Nizozemska

8.	BROJEVI ODOBRENJA ZA STAVLJANJE LIJEKA U PROMET

EU/1/96/011/001
EU/1/96/011/002
EU/1/96/011/003
EU/1/96/011/004


9.	DATUM PRVOG ODOBRENJA / DATUM OBNOVE ODOBRENJA

Datum prvog odobrenja: 21. lipnja 1996.
Datum posljednje obnove odobrenja: 19. svibnja 2006.


10. DATUM REVIZIJE TEKSTA




Detaljnije informacije o ovom lijeku dostupne su na internetskoj stranici Europske agencije za lijekove http://www.ema.europa.eu/.

























PRILOG II.

A.	PROIZVOĐAČ ODGOVORAN ZA PUŠTANJE SERIJE LIJEKA U PROMET

B.	UVJETI ILI OGRANIČENJA VEZANI UZ OPSKRBU I PRIMJENU

C.	OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

D.	UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA


A.	PROIZVOĐAČ ODGOVORAN ZA PUŠTANJE SERIJE LIJEKA U PROMET

Naziv i adresa proizvođača odgovornog za puštanje serije lijeka u promet

Janssen Pharmaceutica NV, Turnhoutseweg 30, B-2340 Beerse, Belgija

Simtra Deutschland GmbH, Kantstrasse 2, 33790 Halle/Westfalen, Njemačka

Na tiskanoj uputi o lijeku mora se navesti naziv i adresa proizvođača odgovornog za puštanje navedene serije u promet.

B.	UVJETI ILI OGRANIČENJA VEZANI UZ OPSKRBU I PRIMJENU

Lijek se izdaje na ograničeni recept (vidjeti Prilog I.: Sažetak opisa svojstava lijeka, dio 4.2).


C.	OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

· Periodička izvješća o neškodljivosti lijeka (PSUR-evi)

Zahtjevi za podnošenje PSUR-eva za ovaj lijek definirani su u referentnom popisu datuma 
(EURD popis) predviđenom člankom 107.c stavkom 7. Direktive 2001/83/EZ i svim sljedećim ažuriranim verzijama objavljenima na europskom internetskom portalu za lijekove.


D.	UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA

· Plan upravljanja rizikom (RMP)

Nositelj odobrenja obavljat će zadane farmakovigilancijske aktivnosti i intervencije, detaljno objašnjene u dogovorenom Planu upravljanja rizikom (RMP), koji se nalazi u Modulu 1.8.2 Odobrenja za stavljanje lijeka u promet, te svim sljedećim dogovorenim ažuriranim verzijama RMP-a.

Ažurirani RMP treba dostaviti:
· na zahtjev Europske agencije za lijekove;
· prilikom svake izmjene sustava za upravljanje rizikom, a naročito kada je ta izmjena rezultat primitka novih informacija koje mogu voditi ka značajnim izmjenama omjera korist/rizik, odnosno kada je izmjena rezultat ostvarenja nekog važnog cilja (u smislu farmakovigilancije ili minimizacije rizika).
























PRILOG III.

OZNAČIVANJE I UPUTA O LIJEKU

























A. OZNAČIVANJE



PODACI KOJI SE MORAJU NALAZITI NA VANJSKOM PAKIRANJU

CAELYX PEGYLATED LIPOSOMAL KUTIJA 20 mg/10 ml – 1 bočica
CAELYX PEGYLATED LIPOSOMAL KUTIJA 20 mg/10 ml – 10 bočica


1.	NAZIV LIJEKA

Caelyx pegylated liposomal 2 mg/ml koncentrat za otopinu za infuziju
pegilirani liposomalni doksorubicinklorid


2.	NAVOĐENJE DJELATNE (IH) TVARI

Jedan ml lijeka Caelyx pegylated liposomal sadrži 2 mg pegiliranog liposomalnog doksorubicinklorida.


3.	POPIS POMOĆNIH TVARI

Pomoćne tvari: a-(2-[1,2-distearoil-sn-glicero(3)fosfooksi]etilkarbamoil)-v-metoksipoli(oksietilen)-40 natrijeva sol, potpuno hidrogenirani fosfatidilkolin iz soje, kolesterol, amonijev sulfat, saharoza, histidin, voda za injekcije, kloridna kiselina i natrijev hidroksid.


4.	FARMACEUTSKI OBLIK I SADRŽAJ

1 bočica
10 bočica
20 mg/10 ml


5.	NAČIN I PUT(EVI) PRIMJENE LIJEKA

Za intravensku primjenu, nakon razrjeđivanja.
Prije uporabe pročitajte uputu o lijeku.


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA  DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO

Nemojte primjenjivati naizmjence s drugim formulacijama doksorubicinklorida.


8.	ROK VALJANOSTI

Rok valjanosti


9.	POSEBNE MJERE ČUVANJA

Čuvati u hladnjaku. Ne zamrzavati.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO

Citotoksično


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Baxter Holding B.V.
Kobaltweg 49,
3542 CE Utrecht,
Nizozemska


12.	BROJ(EVI) ODOBRENJA ZA STAVLJANJE LIJEKA U PROMET

EU/1/96/011/001 (1 bočica)
EU/1/96/011/002 (10 bočica)


13.	BROJ SERIJE

Broj serije


14.	NAČIN IZDAVANJA LIJEKA



15.	UPUTE ZA UPORABU



16.	PODACI NA BRAILLEOVOM PISMU

Prihvaćeno obrazloženje za nenavođenje Brailleovog pisma.


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN


PODACI KOJI SE MORAJU NALAZITI NA VANJSKOM PAKIRANJU

CAELYX PEGYLATED LIPOSOMAL KUTIJA 50 mg/25 ml – 1 bočica
CAELYX PEGYLATED LIPOSOMAL KUTIJA 50 mg/25 ml – 10 bočica


1.	NAZIV LIJEKA

Caelyx pegylated liposomal 2 mg/ml koncentrat za otopinu za infuziju
pegilirani liposomalni doksorubicinklorid


2.	NAVOĐENJE DJELATNE(IH) TVARI

Jedan ml lijeka Caelyx pegylated liposomal sadrži 2 mg pegiliranog liposomalnog doksorubicinklorida.


3.	POPIS POMOĆNIH TVARI

Pomoćne tvari: a-(2-[1,2-distearoil-sn-glicero(3)fosfooksi]etilkarbamoil)-v-metoksipoli(oksietilen)-40 natrijeva sol, potpuno hidrogenirani fosfatidilkolin iz soje, kolesterol, amonijev sulfat, saharoza, histidin, voda za injekcije, kloridna kiselina i natrijev hidroksid.


4.	FARMACEUTSKI OBLIK I SADRŽAJ

1 bočica
10 bočica
50 mg/25 ml


5.	NAČIN I PUT(EVI) PRIMJENE LIJEKA

Za intravensku primjenu, nakon razrjeđivanja.
Prije uporabe pročitajte uputu o lijeku.


6.	POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.


7.	DRUGO(A) POSEBNO(A) UPOZORENJE(A), AKO JE POTREBNO

Nemojte primjenjivati naizmjence s drugim formulacijama doksorubicinklorida.


8.	ROK VALJANOSTI

Rok valjanosti


9.	POSEBNE MJERE ČUVANJA

Čuvati u hladnjaku. Ne zamrzavati.


10.	POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO

Citotoksično


11.	NAZIV I ADRESA NOSITELJA ODOBRENJA ZA STAVLJANJE LIJEKA U PROMET

Baxter Holding B.V.
Kobaltweg 49,
3542 CE Utrecht,
Nizozemska


12.	BROJ(EVI) ODOBRENJA ZA STAVLJANJE LIJEKA U PROMET

EU/1/96/011/003 (1 bočica)
EU/1/96/011/004 (10 bočica)


13.	BROJ SERIJE

Broj serije


14.	NAČIN IZDAVANJA LIJEKA



15.	UPUTE ZA UPORABU



16.	PODACI NA BRAILLEOVOM PISMU

Prihvaćeno obrazloženje za nenavođenje Brailleovog pisma.


17.	JEDINSTVENI IDENTIFIKATOR – 2D BARKOD

Sadrži 2D barkod s jedinstvenim identifikatorom.


18.	JEDINSTVENI IDENTIFIKATOR – PODACI ČITLJIVI LJUDSKIM OKOM

PC
SN
NN


PODACI KOJE MORA NAJMANJE SADRŽAVATI MALO UNUTARNJE PAKIRANJE

CAELYX PEGYLATED LIPOSOMAL NALJEPNICA 20 mg/10 ml


1.	NAZIV LIJEKA I PUT(EVI) PRIMJENE LIJEKA

Caelyx pegylated liposomal 2 mg/ml sterilni koncentrat
pegilirani liposomalni doksorubicinklorid

i.v. nakon razrjeđivanja


2.	NAČIN PRIMJENE LIJEKA



3.	ROK VALJANOSTI

Rok valjanosti


4.	BROJ SERIJE

Broj serije


5.	SADRŽAJ PO TEŽINI, VOLUMENU ILI DOZNOJ JEDINICI LIJEKA

20 mg/10 ml


6.	DRUGO





PODACI KOJE MORA NAJMANJE SADRŽAVATI MALO UNUTARNJE PAKIRANJE

CAELYX PEGYLATED LIPOSOMAL NALJEPNICA 50 mg/25 ml


1.	NAZIV LIJEKA I PUT(EVI) PRIMJENE LIJEKA

Caelyx pegylated liposomal 2 mg/ml sterilni koncentrat
pegilirani liposomalni doksorubicinklorid

i.v. nakon razrjeđivanja


2.	NAČIN PRIMJENE LIJEKA



3.	ROK VALJANOSTI

Rok valjanosti


4.	BROJ SERIJE

Broj serije


5.	SADRŽAJ PO TEŽINI, VOLUMENU ILI DOZNOJ JEDINICI LIJEKA

50 mg/25 ml


6.	DRUGO



























B. UPUTA O LIJEKU

Uputa o lijeku: Informacije za korisnika

Caelyx pegylated liposomal 2 mg/ml koncentrat za otopinu za infuziju
pegilirani liposomalni doksorubicinklorid

Pažljivo pročitajte cijelu uputu prije nego počnete primjenjivati ovaj lijek jer sadrži Vama važne podatke.
· Sačuvajte ovu uputu. Možda ćete je trebati ponovno pročitati.
· Ako imate dodatnih pitanja, obratite se liječniku ili ljekarniku.
· Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
· Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

Što se nalazi u ovoj uputi:
1.	Što je Caelyx pegylated liposomal i za što se koristi
2.	Što morate znati prije nego počnete primjenjivati Caelyx pegylated liposomal
3.	Kako primjenjivati Caelyx pegylated liposomal
4.	Moguće nuspojave
5	Kako čuvati Caelyx pegylated liposomal
6.	Sadržaj pakiranja i druge informacije


1.	Što je Caelyx pegylated liposomal i za što se koristi

Caelyx pegylated liposomal je antitumorski lijek.

Caelyx pegylated liposomal se primjenjuje u liječenju raka dojke u bolesnica s rizikom za srčane tegobe. Caelyx pegylated liposomal se primjenjuje i u liječenju raka jajnika. Primjenjuje se za uništavanje stanica raka, smanjenje veličine tumora, usporavanje rasta tumora i produljenje života.

Caelyx pegylated liposomal se također primjenjuje u kombinaciji s drugim lijekom, bortezomibom, u liječenju multiplog mijeloma (raka krvi) kod bolesnika koji su prethodno primili barem 1 liniju liječenja.

Caelyx pegylated liposomal se također primjenjuje za poboljšanje stanja kod Kaposijevog sarkoma gdje može izravnati, posvijetliti i čak smanjiti kancerozne promjene. Drugi simptomi Kaposijevog sarkoma, kao što su oticanje oko tumora, također se mogu smanjiti ili nestati.

Caelyx pegylated liposomal sadrži djelatnu tvar koja djeluje na stanice tako da ubija isključivo stanice raka. Doksorubicinklorid u lijeku Caelyx pegylated liposomal smješten je unutar sitnih kuglica koje se zovu pegilirani liposomi i koje pomažu da lijek iz krvi uđe u tkivo raka, a ne u normalno zdravo tkivo.


2.	Što morate znati prije nego počnete primjenjivati Caelyx pegylated liposomal

Nemojte primjenjivati Caelyx pegylated liposomal
· ako ste alergični na doksorubicinklorid, kikiriki ili soju ili neki drugi sastojak ovog lijeka (naveden u dijelu 6.). 
 

Upozorenja i mjere opreza
Morate reći svom liječniku o sljedećem:
· ako uzimate neki lijek zbog bolesti srca ili bolesti jetre;
· ako imate šećernu bolest, zato što Caelyx pegylated liposomal sadrži šećer, zbog čega će Vam možda biti potrebno prilagoditi liječenje šećerne bolesti;
· ako imate Kaposijev sarkom i uklonili su Vam slezenu;
· ako primijetite ranice, promjenu boje ili bilo kakvu nelagodu u ustima.

Uočeni su slučajevi intersticijske bolesti pluća u bolesnika koji su primali pegilirani liposomalni doksorubicin, uključujući smrtne slučajeve. Simptomi intersticijske bolesti pluća su kašalj i nedostatak zraka, ponekad praćeni vrućicom, koji nisu potaknuti tjelesnom aktivnošću. Odmah potražite liječničku pomoć ako osjetite simptome koji mogu biti znakovi intersticijske bolesti pluća.

Djeca i adolescenti
Caelyx pegylated liposomal se ne smije primjenjivati u djece i adolescenata, jer nije poznato kako će lijek djelovati na njih.

Drugi lijekovi i Caelyx pegylated liposomal
Obavijestite svog liječnika ili ljekarnika
· ako uzimate, nedavno ste uzeli bilo koje druge lijekove, uključujući i one koje ste nabavili bez recepta;
· o svakom drugom lijeku za liječenje raka koji uzimate ili ste uzimali, zato što je potreban osobit oprez kad se radi o lijekovima koji smanjuju broj bijelih krvnih stanica jer ovaj lijek može prouzročiti daljnje smanjenje broja bijelih krvnih stanica. Ako niste sigurni koje ste lijekove primali ili koje ste bolesti imali, razgovarajte o tome sa svojim liječnikom.

Trudnoća i dojenje
Obratite se svom liječniku ili ljekarniku za savjet prije nego uzmete bilo koji lijek.

Budući da djelatna tvar doksorubicinklorid u lijeku Caelyx pegylated liposomal može prouzročiti urođene mane, važno je da obavijestite liječnika ako mislite da ste trudni. 
Žene moraju izbjegavati trudnoću i koristiti kontracepciju dok uzimaju Caelyx pegylated liposomal i tijekom 8 mjeseci nakon prekida liječenja lijekom Caelyx pegylated liposomal. 
Muškarci moraju koristiti kontracepciju dok uzimaju Caelyx pegylated liposomal i tijekom 6 mjeseci nakon prekida uzimanja lijeka Caelyx pegylated liposomal, kako njihova partnerica ne bi zatrudnjela.
Budući da doksorubicinklorid može biti štetan za dojenu djecu, žene moraju prekinuti dojenje prije početka liječenja lijekom Caelyx pegylated liposomal. Liječnici preporučuju ženama inficiranima HIV-om da ne doje svoju djecu ni pod kojim okolnostima kako bi izbjegle prijenos HIV-a.

Upravljanje vozilima i strojevima
Nemojte voziti ni koristiti alate ni strojeve ako zbog liječenja lijekom Caelyx pegylated liposomal osjećate umor ili pospanost.

Caelyx pegylated liposomal sadrži sojino ulje i natrij
Caelyx pegylated liposomal sadrži sojino ulje. Ako ste alergični na kikiriki ili soju, nemojte uzimati ovaj lijek.
Caelyx pegylated liposomal sadrži manje od 1 mmol (23 mg) natrija po dozi, tj. zanemarive količine natrija.


3.	Kako primjenjivati Caelyx pegylated liposomal

Caelyx pegylated liposomal je jedinstveni oblik lijeka. Ne smije se naizmjence primjenjivati s drugim oblicima doksorubicinklorida.

Koliko lijeka Caelyx pegylated liposomal se daje
Ako se liječite zbog raka dojke ili raka jajnika, Caelyx pegylated liposomal ćete primati u dozi od 50 mg po kvadratnom metru površine tijela (na temelju Vaše tjelesne visine i težine). Doza se ponavlja svaka 4 tjedna sve dok nema napredovanja bolesti i dok Vi dobro podnosite liječenje.

Ako se liječite zbog multiplog mijeloma, a već ste prethodno primili najmanje 1 liniju liječenja, Caelyx pegylated liposomal ćete primati u dozi od 30 mg po kvadratnom metru površine tijela (na temelju Vaše tjelesne visine i težine) u obliku jednosatne infuzije u venu 4. dana trotjednog ciklusa liječenja bortezomibom, neposredno nakon infuzije bortezomiba. Doza se ponavlja sve dok imate zadovoljavajući odgovor na liječenje i dobro ga podnosite.

Ako se liječite zbog Kaposijevog sarkoma, Caelyx pegylated liposomal ćete primati u dozi od 20 mg po kvadratnom metru površine tijela (na temelju Vaše tjelesne visine i težine). Doza se ponavlja svaka 2 do 3 tjedna tijekom 2 - 3 mjeseca, a potom onoliko često koliko je potrebno da se održi poboljšano stanje.

Kako se Caelyx pegylated liposomal daje
Caelyx pegylated liposomal će Vam davati liječnik putem dripa (infuzije) u venu. Ovisno o dozi i indikaciji, infuzija može trajati od 30 minuta do više od jednog sata (npr. 90 minuta).

Ako primijenite više lijeka Caelyx pegylated liposomal nego što ste trebali
Akutno predoziranje pogoršava nuspojave poput ranica u ustima ili smanjenja broja bijelih krvnih stanica i krvnih pločica. Liječenje će uključivati primjenu antibiotika, transfuziju krvnih pločica, primjenu čimbenika koji potiču proizvodnju bijelih krvnih stanica i simptomatsko liječenje ranica u ustima.

U slučaju bilo kakvih pitanja u vezi s primjenom ovog lijeka, obratite se liječniku ili ljekarniku.


4.	Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga.

Za vrijeme infuzije lijeka Caelyx pegylated liposomal mogu nastati sljedeće reakcije:
[bookmark: _Hlk32586252]-	teške alergijske reakcije, koje mogu uključivati oticanje lica, usana, usta, jezika ili grla; otežano  gutanje ili disanje; kožni osip koji svrbi
-	upaljeni i suženi dišni putovi u plućima, što uzrokuje kašalj, piskanje pri disanju i nedostatak zraka (astma)
-	navale crvenila, znojenje, zimica ili vrućica
-	bol ili nelgaoda u prsima
-	bol u leđima
-	povišen ili nizak krvni tlak
-	ubrzani otkucaji srca
-	napadaji (konvulzije)

Može doći do istjecanja injekcijske tekućine iz vene u potkožno tkivo. Ako infuzija peče ili boli dok primate dozu lijeka Caelyx pegylated liposomal, odmah o tome obavijestite svog liječnika.

Odmah se javite liječniku ako primijetite bilo koju od sljedećih ozbiljnih nuspojava:

-	ako dobijete vrućicu, osjećate umor ili imate znakove modrica ili krvarenja (vrlo često);
-	crvenilo, oticanje, ljuštenje ili osjetljivost na dodir, uglavnom na šakama ili stopalima (tzv. sindrom šaka-stopalo). Ovi su učinci primijećeni vrlo često, a ponekad su i teški. U teškim slučajevima ti učinci mogu ometati neke svakodnevne aktivnosti, a mogu potrajati 4 tjedna ili dulje prije nego što se potpuno povuku. Liječnik će možda htjeti odgoditi početak i/ili smanjiti dozu sljedećeg ciklusa (vidjeti Strategije za sprječavanje i liječenje sindroma šaka-stopalo, u nastavku)
-	ranice u ustima, težak proljev ili povraćanje ili mučninu (vrlo često)
-	infekcije (često), uključujući infekcije pluća (upalu pluća) ili infekcije koje mogu utjecati na vid
-	nedostatak zraka (često)
-	jaki bolovi u trbuhu (često)
-	izrazita slabost (često)
-	teška alergijska reakcija koja može uključivati oticanje lica, usana, usta, jezika ili grla, poteškoće s gutanjem ili disanjem, kožni osip koji svrbi (manje često)
-	srčani zastoj (srce prestaje kucati); zatajenje srca, kod kojega srce ne pumpa dovoljno krvi u ostatak tijela, što uzrokuje nedostatak zraka i može dovesti do oticanja nogu (manje često)
· krvni ugrušak koji se kreće prema plućima i uzrokuje bol u prsima i nedostatka zraka (manje često)
· oticanje, toplina ili osjetljivost na dodir u mekim tkivima na nogama, ponekad uz bol koja se pojačava pri stajanju ili hodanju (rijetko)
· težak ili po život opasan osip praćen mjehurićima i ljuštenjem kože, osobito oko usta, nosa, očiju i genitalija (Stevens-Johnsonov sindrom) ili po većem dijelu tijela (toksična epidermalna nekroliza) (rijetko)

Ostale nuspojave
Između infuzija može nastati sljedeće:

Vrlo česte nuspojave (mogu se javiti u više od 1 na 10 osoba)
· smanjenje broja bijelih krvnih stanica, što može povećati vjerojatnost infekcije. U rijetkim slučajevima, nizak broj bijelih krvnih stanica može dovesti do teške infekcije. Anemija (smanjen broj crvenih krvnih stanica) može prouzročiti umor, a smanjen broj krvnih pločica može povećati rizik od krvarenja. Zbog mogućih promjena u broju krvnih stanica redovito ćete obavljati krvne pretrage.
· smanjen tek
· zatvor
· kožni osipi, uključujući crvenilo kože, alergijski kožni osip, crveni ili izdignuti kožni osip
· gubitak kose
· bol, uključujući bol u mišićima i mišićima prsišta, zglobovima, rukama ili nogama
· izrazit umor

Česte nuspojave (mogu se javiti u do 1 na 10 osoba)
-	infekcije, uključujući teške infekcije po cijelom tijelu (sepsa), infekcije pluća, virusnu infekciju herpes zoster, jednu vrstu bakterijske infekcije (infekcija kompleksom Mycobacterium avium), infekciju mokraćnih putova, gljivičnu infekciju (uključujući infekciju kandidom i infekciju kandidom u ustima, tj. soor), infekciju korijena dlake, upaljeno ili nadraženo grlo, infekciju nosa, sinusa ili grla (prehlada)
-	nizak broj jedne vrste bijelih krvnih stanica (neutrofila), praćen vrućicom
-	izrazit gubitak težine i gubitak mišićne mase, nedostatak vode u tijelu (dehidracija), niske razine kalija, natrija ili kalcija u krvi
-	smetenost, tjeskoba, depresija, poteškoće sa spavanjem
-	oštećenje živaca koje može uzrokovati trnce, utrnulost, bol ili gubitak osjeta boli, bolovi u živcima, neobični osjeti na koži (trnci ili mravinjanje), smanjeni osjeti ili osjetljivost, osobito kože
-	promjena osjeta okusa, glavobolja, jaka pospanost uz sniženu razinu energije, omaglica
-	upala očiju (konjunktivitis)
-	ubrzani otkucaji srca
-	nizak ili povišen krvni tlak, navale crvenila
-	nedostatk zraka koji može izazvati tjelesna aktivnost, krvarenje iz nosa, kašalj
· upaljena sluznica želuca ili jednjaka, ulceracije (ranice) u ustima, probavne tegobe, poteškoće s gutanjem, bol u ustima, suha usta
· kožne tegobe, uključujući perutavu ili suhu kožu, crvenilo kože, mjehuriće ili ulceracije (ranice) na koži, svrbež, tamne mrlje na koži
· prekomjerno znojenje
· mišićni grčevi ili bolovi u mišićima
· bol, uključujući bol u mišićima, kostima ili leđima
· bol pri mokrenju
· alergijska reakcija na infuziju lijeka, bolest nalik gripi, zimica, upaljene sluznice tjelesnih šupljina i kanala kao što su nos, usta ili dušnik, osjećaj slabosti, opće loše osjećanje, oticanje zbog nakupljanja tekućine u tijelu, oticanje šaka, zglobova ili stopala
· gubitak težine

Kada se Caelyx pegylated liposomal primjenjuje u monoterapiji, vjerojatnost pojave nekih ovih učinaka je manja, a neki se uopće ne javljaju.

Manje česte nuspojave (mogu se javiti u do 1 na 100 osoba)
-	virusna infekcija herpes simpleks (herpes na usnama ili genitalni herpes), gljivična infekcija
-	smanjen broj svih vrsta krvnih stanica, povećan broj trombocita (stanica koje pomažu pri zgrušavanju krvi)
-	alergijska reakcija
-	visoka razina kalija u krvi, niska razina magnezija u krvi
-	oštećenje živaca koje zahvaća više dijelova tijela
-	napadaji (konvulzije), nesvjestica
-	neugodni ili bolni osjeti, osobito na dodir, pospanost
-	zamagljen vid, suzne oči
-	osjećaj ubrzanog ili nepravilnog kucanja srca (palpitacije), bolest srčanog mišića, oštećenje srca
-	oštećenje tkiva (nekroza) na mjestu primjene injekcije, upala vena koja može uzrokovati oticanje i bol, omaglica pri posjedanju iz ležećeg položaja ili ustajanju iz sjedećeg položaja
-	nelagoda u prsima
-	vjetrovi, upala desni (gingivitis)
-	kožne tegobe ili osipi, uključujući perutanje ili ljuštenje kože, alergijski kožni osip, ulceracije (ranice) ili koprivnjača kože, promjena boje kože, promjene prirodne boje (pigmenta) kože, male crvene ili ljubičaste pjege uzrokovane potkožnim krvarenjem, problemi s noktima, akne
-	mišićna slabost
-	bol u dojkama
-	nadraženost ili bol na mjestu primjene injekcije
-	otečeno lice, visoka tjelesna temperatura
-	ponovna pojava simptoma (kao što su upala, crvenilo ili bol) na dijelu tijela na kojem je pretodno primijenjena terapija zračenjem ili je bio oštećen uslijed injekcije kemoterapijskog lijeka u venu.

Rijetke nuspojave (mogu se javiti u do 1 na 1000 osoba)
-	infekcija koja se javlja u osoba s oslabljenim imunosnim sustavom
-	nizak broj krvnih stanica koje nastaju u koštanoj srži
-	upala mrežnice koja može dovesti do promjena vida ili sljepoće
-	poremećaj srčanog ritma, odstupanja u nalazima EKG-a (elektrokardiogram) koja mogu biti praćena usporenim otkucajima srca, srčana tegoba koja utječe na srčane otkucaje i ritam, plavičasta boja kože i sluznica uzrokovana niskom razinom kisika u krvi
-	proširenje krvnih žila
-	osjećaj stezanja u grlu
-	bolan i otečen jezik, ulceracija (ranica) na usni
-	kožni osip praćen mjehurićima ispunjenima tekućinom
-	infekcija rodnice, crvenilo skrotuma
-	tegobe sa sluznicama tjelesnih šupljina i kanala kao što su nos, usta ili dušnik
-	odstupanja u nalazima testova jetrene funkcije, povišena razina „kreatinina“ u krvi

Nepoznato (ne može se procijeniti iz dostupnih podataka)
-	rak krvi koji se razvija brzo i zahvaća krvne stanice (akutna mijeloična leukemija), bolest koštane srži koja zahvaća krvne stanice (mijelodisplastični sindrom), rak usta ili usana
· kašalj i nedostatak zraka, koji mogu biti praćeni vrućicom, a nisu potaknuti tjelesnom aktivnošću (intersticijska bolest pluća)
· začepljenje vrlo malih krvnih žila u bubrezima (lokalizirana bubrežna trombotična mikroangiopatija)

Prijavljivanje nuspojava
Ako primijetite bilo koju nuspojavu, potrebno je obavijestiti liječnika ili medicinsku sestru. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u Dodatku V. Prijavljivanjem nuspojava možete pridonijeti u procjeni sigurnosti ovog lijeka.

Strategije za sprječavanje i liječenje sindroma šaka-stopalo uključuju:
· močenje šaka i/ili stopala u hladnoj vodi kada je moguće (npr., dok gledate televiziju, čitate ili slušate radio);
· ne pokrivanje šaka i stopala (ne nosite rukavice, čarape itd.);
· boravak u hladnim prostorima;
· primjena hladnih kupki tijekom toplog vremena;
· izbjegavanje intenzivnog vježbanja kojim možete ozlijediti stopala (npr., trčanje);
· izbjegavanje izlaganja kože jako vrućoj vodi (npr., jacuzzi, sauna);
· izbjegavanje uske obuće ili cipela s visokim potpeticama.

Piridoksin (Vitamin B6):
· vitamin B6 izdaje se bez recepta;
· uzimajte 50-150 mg na dan čim se pojave prvi znakovi crvenila ili trnci.


5.	Kako čuvati Caelyx pegylated liposomal

Lijek čuvajte izvan pogleda i dohvata djece.

Čuvati u hladnjaku (2 °C – 8 °C). Ne zamrzavati.

Nakon razrjeđivanja:
Dokazana kemijska i fizikalna stabilnost lijeka u primjeni je 24 sata na temperaturi od 2 °C do 8 °C.
S mikrobiološkog stajališta, lijek se mora odmah primijeniti. Ako se ne primijeni odmah, vrijeme i uvjeti čuvanja pripremljenog lijeka odgovornost su korisnika, a lijek se ne smije držati dulje od 24 sata na temperaturi od 2 °C do 8 °C. Djelomično iskorištene bočice moraju se odbaciti.

Ovaj lijek se ne smije upotrijebiti nakon isteka roka valjanosti navedenog na naljepnici i kutiji.

Ovaj lijek se ne smije upotrijebiti ako primijetite znakove taloženja ili druge čestice.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.


6.	Sadržaj pakiranja i druge informacije

Što Caelyx pegylated liposomal sadrži
· Djelatna tvar je doksorubicinklorid. Jedan ml lijeka Caelyx pegylated liposomal sadrži 2 mg doksorubicinklorida u obliku pegiliranih liposoma.
· Pomoćne tvari: a-(2-[1,2-distearoil-sn-glicero(3)fosfooksi]etilkarbamoil)-v-metoksipoli(oksietilen)-40 natrijeva sol (MPEG-DSPE), potpuno hidrogenirani fosfatidilkolin iz soje (HSPC), kolesterol, amonijev sulfat, saharoza, histidin, voda za injekcije, kloridna kiselina (za prilagodbu pH) i natrijev hidroksid (za prilagodbu pH). Pogledajte dio 2.

Caelyx pegylated liposomal koncentrat za otopinu za infuziju: bočice koje sadrže 10 ml (20 mg) ili 25 ml (50 mg).

Kako Caelyx pegylated liposomal izgleda i sadržaj pakiranja
Caelyx pegylated liposomal je sterilan, proziran i crven. Caelyx pegylated liposomal je dostupan u staklenim bočicama u pakiranjima od jedne ili deset bočica.
Na tržištu se ne moraju nalaziti sve veličine pakiranja.

Nositelj odobrenja za stavljanje lijeka promet
Baxter Holding B.V.
Kobaltweg 49,
3542 CE Utrecht,
Nizozemska

Proizvođač
Janssen Pharmaceutica NV
Turnhoutseweg 30
B-2340 Beerse
Belgija

Simtra Deutschland GmbH
Kantstrasse 2
33790 Halle/Westfalen
Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

	België/Belgique/Belgien
Baxter Belgium SPRL/BVBA
Tél/Tel: +32 (0)2 386 80 00 
braine_reception@baxter.com

	Lietuva
Baxter Holding B.V. 
Tel.: +31 (0)30 2488 911UAB „Baxter Lithuania“
Tel: +37052527100


	България
Baxter Holding B.V.
Teл.: +31 (0)30 2488 911
	Luxembourg/Luxemburg
Baxter Belgium SPRL/BVBA
Tél/Tel: +32 (0)2 386 80 00 
braine_reception@baxter.com


	Česká republika
BAXTER CZECH spol. s r.o.
Tel: +420 225 774 111 
 
	Magyarország
Baxter Hungary Kft.
Tel: +36 1 202 1980

	Danmark
Baxter A/S
Tlf: +45 4816 6400

	Malta
Baxter Holding B.V.
Tel: +44 (0)1635 206345 


	Deutschland
Baxter Deutschland GmbH
Tel: +49 (0)89 31701-0 
info_de@baxter.com 

	Nederland
Baxter B.V.
Tel: +31 (0)30 2488 911
utrecht_reception@baxter.com


	Eesti
Baxter Holding B.V. 
Tel.: +31 (0)30 2488 911OÜ Baxter Estonia 
Tel: +372 651 5120

	Norge
Baxter AS
Tlf: +47 22 58 48 00

	Ελλάδα
Baxter (Hellas) Ε.Π.Ε., 
Τηλ: +30 210 28 80 000 
	Österreich
Baxter Healthcare GmbH
Tel: +43 1 71120 0
austria_office_healthcare@baxter.com  


	España
Baxter S.L.
Tel: +34 91 678 93 00

	Polska
Baxter Polska Sp. z o.o.
Tel: +48 22 488 37 77

	France
Baxter SAS
Tél: +33 1 34 61 50 50
	Portugal
Baxter Médico Farmacêutica, Lda. 
Tel: +351 21 925 25 00 
 

	Hrvatska
Baxter Healthcare d.o.o.
Tel: +385 1 6610314 

	România
BAXTER HEALTHCARE SRL
Tel: +40 372 302 053


	Ireland
Baxter Holding B.V.
Tel: +44 (0)1635 206345 
 
	Slovenija
Baxter d.o.o. 
Tel:+386 1 320 06 59 



	Ísland
Baxter Medical AB
Sími: +46 8 632 64 00 +46 (0) 20 78 81 15

	Slovenská republika
Baxter Slovakia s.r.o. 
Tel: +421 2 32 10 11 50 
 

	Italia
Baxter S.p.A. 
Tel: +390632491233 

	Suomi/Finland
Baxter Oy
Puh/Tel: +358 (0) 800 144 233

	Κύπρος
Baxter Holding B.V.
Τηλ: +31 (0)30 2488 911
 
	Sverige
Baxter Medical AB
Tel: +46 (0)8 632 64 00+46 (0) 20 78 81 15

	Latvija
Baxter Holding B.V. 
Tel.: +31 (0)30 2488 911Baxter Latvia SIA
Tel: +371 677 84784

	United Kingdom (Northern Ireland)
Baxter Holding B.V.
Tel: +44 (0)1635 206345 
 



Ova uputa je zadnji puta revidirana u travnju 2026.studenom 2025.



Detaljnije informacije o ovom lijeku dostupne su na internetskoj stranici Europske agencije za lijekove http://www.ema.europa.eu/.

Sljedeće informacije namijenjene su samo zdravstvenim radnicima (vidjeti dio 3):

Potreban je oprez kod rukovanja disperzijom lijeka Caelyx pegylated liposomal. Potrebno je koristiti rukavice. Ako Caelyx pegylated liposomal dođe u dodir s kožom ili sluznicama, odmah temeljito isperite vodom i sapunom. Način rukovanja lijekom Caelyx pegylated liposomal i njegovo uklanjanje moraju biti sukladni načinu rukovanja i uklanjanja drugih antitumorskih lijekova.

Odredite dozu lijeka Caelyx pegylated liposomal koja će se primijeniti (na temelju preporučene doze i površine tijela bolesnika). Izvucite odgovarajući volumen lijeka Caelyx pegylated liposomal u sterilnu štrcaljku. Morate se strogo pridržavati aseptične tehnike, budući da Caelyx pegylated liposomal ne sadrži nikakav konzervans niti bakteriostatsko sredstvo. Odgovarajuća doza lijeka Caelyx pegylated liposomal mora se razrijediti u 5%-tnoj (50 mg/ml) otopini glukoze za infuziju prije primjene. Za doze < 90 mg, razrijedite Caelyx pegylated liposomal u 250 ml, a za doze ³ 90 mg, razrijedite Caelyx pegylated liposomal u 500 ml.

Da bi se minimalizirao rizik od reakcije na infuziju, početna doza primjenjuje se brzinom koja nije veća od 1 mg u minuti. Ako se ne primijeti nikakva reakcija na infuziju, daljnje infuzije lijekom Caelyx pegylated liposomal mogu se primijeniti tijekom razdoblja od 60 minuta.

U ispitivanom programu liječenja raka dojke, prilagodba infuzije bila je dopuštena za one bolesnice koje su imale reakcije na infuziju i to na sljedeći način: 5% ukupne doze dano je infuzijom polako tijekom prvih 15 minuta. Ako se to podnijelo bez reakcije, brzina infuzije je udvostručena tijekom sljedećih 15 minuta. Ako se i to podnijelo, infuzija je dovršena tijekom sljedećih sat vremena tako da je ukupno trajanje infuzije bilo 90 minuta.

Ako bolesnik osjeti rane simptome i znakove reakcije na infuziju, odmah prekinite infuziju, primijenite odgovarajuću premedikaciju (antihistaminik i/ili kratkodjelujući kortikosteroid) i nastavite infuziju smanjenom brzinom protoka.

Uporaba bilo kojeg drugog otapala osim 5%-tne (50 mg/ml) otopine glukoze za infuziju ili prisutnost bilo kakvog bakteriostatskog sredstva, kao što je benzilni alkohol, može izazvati precipitaciju lijeka Caelyx pegylated liposomal.

Preporučuje se da linija za infuziju lijeka Caelyx pegylated liposomal bude spojena preko postraničnog otvora na cijevi za intravensku infuziju 5%-tne (50 mg/ml) glukoze. Infuzija se može dati kroz perifernu venu. Nemojte primjenjivati putem infuzijske cijevi s ugrađenim filtrima.

